শিশুবোৰৰ ভিতৰত থকা বিজ্ঞানীজনক গঢ় দিওঁ আহক | Assamese article by Lavita Medhi\nHomeপ্ৰবন্ধশিশুবোৰৰ ভিতৰত থকা বিজ্ঞানীজনক গঢ় দিওঁ আহক | Assamese article by Lavita Medhi\nশিশুবোৰৰ ভিতৰত থকা বিজ্ঞানীজনক গঢ় দিওঁ আহক\nএকবিংশ শতিকাৰ সভ্যতাক বিজ্ঞানৰ সভ্যতা বুলি ক'লেও অত্যুক্তি কৰা নহ'ব নিশ্চয়। আমাৰ চাৰিওফালে বিজ্ঞানৰ জয় জয়কাৰ দেখি থকা মূহুৰ্ততো কিন্তু আমাৰ মনত এটা প্ৰশ্নই খুন্দিয়াই যায় যে আমি মানসিকভাৱে কিমান বিজ্ঞানৰ লগত জড়িত হৈছোঁ। এই বিজ্ঞান মানসিকতা একেদিনাই গঢ়ি তোলা বস্তু নহয়। এটা জাতিক বিজ্ঞান মানসিকতাৰে সুদৃঢ় কৰিবলৈ হ'লে আমি বিজ্ঞানৰ চৰ্চা কৰিব লাগিব আৰু এই চৰ্চা সৰুৰে পৰা ল'ৰা ছোৱালীবোৰৰ মাজত গঢ়ি তুলিব লাগিব। কিন্তু কাৰ্যতঃ আমি সৰুৰে পৰা ইচ্ছাকৃতভাৱে বা অনিচ্ছাকৃতভাৱে বৈজ্ঞানিক চিন্তা চৰ্চাৰ পৰা নিজকে বা ল'ৰাছোৱালীবোৰক আতৰাই ৰাখোঁ। সৰু ল'ৰাছোৱালীবোৰৰ মাজত আচলতে একোটা শিশু বৈজ্ঞানিক জন্মগতভাৱেই থাকে। সেইবাবেই তেওঁলোকে বিভিন্ন বিষয়ক লৈ উৎসুক হৈ থাকে আৰু সেই বিষয়ে প্ৰশ্নৰ অৱতাৰণা কৰি ডাঙৰসকলক ব্যতিব্যস্ত কৰি তোলে। আমাৰ ডাঙৰবোৰৰ দায়িত্ব হ'ল তেওঁলোকৰ সেই অনুসন্ধিৎসু মনটোক উপযুক্ত দিশ দিয়া যাতে তেওঁলোকে কথাবোৰ সুপৰিকল্পিতভাৱে চিন্তা কৰিবলৈ শিকে।\nশিশুসকলক আমাৰ পাৰিপাৰ্শ্বিকত ঘটি থকা বিভিন্ন ঘটনা প্ৰৱাহৰ বৈজ্ঞানিক বিশ্লেষণ কৰিবলৈ শিকোৱাটো আমাৰ নৈতিক দায়িত্ব। এইক্ষেত্ৰত আগভাগ ল'ব পাৰে বিদ্যালয়ৰ শিক্ষক-শিক্ষয়িত্ৰী তথা ঘৰৰ জ্যেষ্ঠ সকলে। বৈজ্ঞানিক চিন্তা ধাৰা মানে যে এটা উপযুক্ত গৱেষণাগাৰৰ ভিতৰত বিভিন্ন সা-সঁজুলিৰে সৈতে কৰা পৰীক্ষালব্ধ জ্ঞান তেনেকুৱা নহয়। শিশুসকলে তেওঁৰ চৌপাশে ঘটি থকা বিভিন্ন প্ৰাকৃতিক ঘটনা বা অন্য কিছুমান ঘটনা প্ৰৱাহৰ বৈজ্ঞানিক বিশ্লেষণ আগবঢ়াবলৈ যত্নপৰ হ'ব পাৰে। এইক্ষেত্ৰত ডাঙৰ সকলে অগ্ৰণী ভূমিকা ল'ব পাৰে। উদাহৰণ স্বৰূপে, আমাৰ গাওঁৰ মানুহবিলাকৰ প্ৰায়ভাগৰে ঘৰত একোটা পুখুৰী আছে। কেতিয়াবা কেতিয়াবা বিশেষকৈ খৰালি কালত পুখুৰীৰ পানীৰ ৰং সলনি হয়; ওপৰত সেউজীয়া আৱৰণ এটা পৰাৰ দৰে লাগে। এইক্ষেত্ৰত শিশুসকলক তাৰ কাৰণ সম্পৰ্কে ভাবিবলৈ আৰু তাৰ উত্তৰ বিচাৰিবলৈ উদ্গনি যোগোৱা উচিত। তেনেদৰে শিশুসকল যিটো অঞ্চলৰ বাসিন্দা সেই অঞ্চলৰ ভৌগোলিক অৱস্হান,স্থানীয় ভাৱে অধিক উৎপন্ন হোৱা শস্যৰ বিষয়ে,সেই অঞ্চলত পোৱা ঔষধি গছ-লতা আদিৰ বিষয়ে তথ্য-সংগ্ৰহৰ বাবে বিদ্যালয়ত বা অন্য সচেতন স্থানীয় লোকসকলে উৎসাহ যোগোৱা উচিত।\nবৰ্তমানৰ প্ৰযুক্তিবিদ্যা বহুত আগুৱাই গ'লেও ভিতৰুৱা অঞ্চলৰ লোকসকলৰ বাবে সকলোখিনি এতিয়াও সহজলভ্য হৈ উঠা নাই। গাঁও অঞ্চলত সৰহভাগ লোকেই খেতিবাতিৰ লগত জড়িত যদিও তেওঁলোক বতৰ বিজ্ঞানৰ লগত জড়িত নহয়। তেওঁলোকে বেছি সংখ্যকেই এতিয়াও প্ৰচলিত কিছুমান বিশ্বাসৰ ভেটিতেই বতৰ সম্পৰ্কে একোটা আনুমানিক সিদ্ধান্ত লয়। গতিকে হাইস্কুল পৰ্যায়ৰ কিশোৰ সকলে সেই বিশ্বাস সমূহৰ বৈজ্ঞানিক ভিত্তি কিমান বা খেতিয়ক সকলক অন্য কিবা সহজ পদ্ধতিৰে বতৰ বিজ্ঞানৰ তথ্য সমূহৰ লগত জড়িত কৰিব পাৰি নেকি সেই বিষয়ে চিন্তাচৰ্চা কৰিব পাৰে।অলপতে মোৰ আমেৰিকাস্থ বান্ধৱী নৱনীতা বৰাই ওজাপালিৰ জৰিয়তে গাওঁ সমূহত পৰিবেশ সম্পৰ্কীয় সচেতনতা জগাই তোলাৰ বাবে এটা বৰ সুন্দৰ প্ৰয়াস কৰিছিল। গাঁৱৰ মানুহে ওজাপালি শুনিবলৈ ভালো পায়। গতিকে ওজাপালিৰ সংলাপবোৰত পৰিবেশ সম্বন্ধীয় কথাবোৰ সুমুৱাই দি ৰাইজক বনানীকৰণৰ গুৰুত্ব সম্পৰ্কে বুজাই দিব বিচৰাটো সঁচাকৈয়ে এক সুন্দৰ প্ৰয়াস। এনেকুৱা ধৰণৰ প্ৰয়াস আমাৰ শিশুসকলেও কৰিব পাৰে। এনেকুৱা চিন্তাই শিশুসকলক মাজত সচেতনতা বঢ়োৱাৰ লগতে বৈজ্ঞানিক মানসিকতা গঢ় দিয়াত যথেষ্ট অৰিহণা যোগাব।\nশিশুসকলে যিমানেই কথাবোৰ তথ্যভিত্তিকভাৱে বিশ্লেষণ কৰিবলৈ শিকিব সিমানেই তেওঁলোকৰ চিন্তাবোৰ স্বচ্ছ হ'ব আৰু নতুন চিন্তাৰ বাট মুকলি হ'ব। সেয়েহে শিশুসকলে আমাক প্ৰশ্ন কৰিলে আমি এনেয়ে ওপৰুৱাকৈ উত্তৰ এটা দি থৈ শিশুটোৰ মুখ বন্ধ কৰি থোৱাতকৈ তেওঁক তেওঁ ঢুকি পোৱাকৈ যিমান পাৰি তথ্যসহকাৰে উত্তৰটো দিয়া উচিত। উদাহৰণস্বৰূপে আমি সকলোৱেই শিশুটোক চন্দ্ৰটোৰ সৈতে চিনাকি কৰাই দিওঁ জোনবাই বুলি; আৰু বহুত ডাঙৰ হোৱালৈকে শিশুটোৰ মনত জোনবাই এটা সাধুকথাৰ চৰিত্ৰৰ দৰে ঘৰ কৰি থাকে। তাত কোনো নতুন চিন্তাই বাট বিচাৰি নাপায়। কিন্তু আমি যদিহে অলপ বুজন হোৱা শিশুসকলক চন্দ্ৰটোনো কি, আমিনো চন্দ্ৰকলাসমূহ কিয় দেখা পাওঁ সেই সম্পৰ্কে এটা সম্যক ধাৰণা দিব পাৰোঁ তেতিয়া সেই শিশু সকলে চন্দ্ৰ সম্পৰ্কে আৰু অধিক তথ্য সংগ্ৰহৰ বাবে আগ্ৰহী হৈ উঠিব। এনেধৰণৰ কাৰ্যকলাপৰ দ্বাৰা শিশুসকলে critical thinking কৰিবলৈ শিকিব।\nবিদ্যালয় সমূহত প্ৰাথমিক পৰ্যায়ৰ পৰাই বিজ্ঞান শিক্ষাক দৈনন্দিন জীৱনৰ লগত জড়িত কৰিবৰ বাবে চেষ্টা কৰিব লাগে। শ্ৰেণীকোঠাত বিজ্ঞানৰ পাঠদান কেৱল মাত্ৰ তথ্য যোগান ধৰা ধৰণৰ নহৈ সমস্যা সমাধানৰ বাট মুকলি কৰিব লাগে। প্ৰাথমিক পৰ্যায়ৰ শিশুসকলক সৰু সৰু সমস্যা কিছুমান দি তাৰ সমাধানৰ বাবে চিন্তা কৰিব দিব লাগে। হাইস্কুল পৰ্যায়ৰ শিশুসকলক পাৰিপাৰ্শ্বিকতাৰ কিছুমান সমস্যা উলিয়াই তাৰ সমাধানৰ সূত্ৰ আৱিষ্কাৰৰ বাবে কিছুমান প্ৰকল্প কৰিবলৈ দিব পাৰি।এই প্ৰকল্প সমূহ পাঠভিত্তিকো হ'ব পাৰে নাইবা নতুন সমস্যা কিছুমান বিচাৰি উলিয়াবও পাৰে। এনেকুৱা ধৰণৰ কাৰ্যকলাপৰ দ্বাৰা শিশুসকল বিজ্ঞান শিক্ষাৰ প্ৰতি আগ্ৰহী হ'ব। তাৰোপৰি তেওঁলোকৰ মনত যুক্তিসংগত চিন্তাধাৰা বোৰৰ বেছিকৈ বিকাশ ঘটিব।\nবৰ্তমানৰ এক সমীক্ষাৰ পৰা প্ৰকাশ পাইছে যে বহু দেশত হাইস্কুল পৰ্যায়ৰ পিছত বিজ্ঞান বিভাগত পঢ়িবলৈ ইচ্ছা কৰা ছাত্র ছাত্ৰীৰ সংখ্যা ক্ৰমান্বয়ে কমি আহিছে। ই এটা বৰ চিন্তাৰ কাৰণ। অদূৰ ভৱিষ্যতে ই এক বৃহৎ সমস্যা ৰূপে দেখা দিব পাৰে। এইক্ষেত্ৰত শিক্ষক আৰু অভিভাৱক সকলে উপযুক্ত পদক্ষেপ লোৱা উচিত। উত্তৰ পুৰুষক আমি বিজ্ঞানৰ প্ৰতি আকৰ্ষিত কৰিবলৈ তেওঁলোকক সৰুৰে পৰা বৈজ্ঞানিক মানসিকতাৰে গঢ় দিয়া উচিত; লগতে বিজ্ঞানৰ পাঠদান কেৱল শ্ৰেণীকোঠা আৰু কিতাপৰ পাতৰ মাজতে আৱদ্ধ নাৰাখি তাক যিমান পাৰি ব্যৱহাৰিক কৰা উচিত যাতে ল'ৰা ছোৱালীয়ে হাতে কামে বিজ্ঞানৰ লগত জড়িত হয় আৰু বিজ্ঞান শিক্ষাৰ প্ৰতি আগ্ৰহী হয়।\nপৃথিৱীৰ ইতিহাস অধ্যয়ন কৰিলে দেখা যায় যে যিবোৰ দেশে বিজ্ঞান মানসিকতাক অগ্ৰাধিকাৰ দিছে,সেইবোৰ দেশহে সকলোৰে আগত যাবলৈ সক্ষম হৈছে। বিভিন্ন দেশ প্ৰাকৃতিক সম্পদত চহকী হোৱাৰ পিছতো কিন্তু বিজ্ঞান আৰু প্ৰযুক্তিবিদ্যাক উচিত দিশ দিব পৰা নাই বাবেই এতিয়াও বহুত পিছপৰি থাকিবলগীয়া হৈছে।ওঠৰশ শতিকাৰ আগভাগলৈকে ভাৰত আৰু চীন গোটেই পৃথিৱীৰ অৰ্থনৈতিক দিশটোৰ প্ৰায় ৮০% অধিকাৰ কৰি আছিল। তাৰপিছতো কিন্তু বৰ্তমানৰ পৃথিৱীত ইউৰোপীয় দেশসমূহৰ দপদপনিহে বেছি। ইয়াৰ মুখ্য কাৰণ হ'ল তেওঁলোকৰ বৈজ্ঞানিক মানসিকতা। "What potential did Europe develop in the early modern period that enabled it to dominate the late modern world? There are two complementary answer to this question:modern science and capitalism.Europeans were used to thinking and behaving inascientific and capitalist way even before they enjoyed any significant technological advantage."( From, Sapiens ,'A brief history of mankind')\nঅদূৰ ভৱিষ্যতে পৃথিৱীখনক বা মানৱ জাতিক আৰু অধিক প্ৰগতিশীল কৰি তুলিবলৈ হ'লে আমি বিজ্ঞানৰ হাতত ধৰিয়েই আগুৱাব লাগিব। সেয়েহে উত্তৰ প্ৰজন্মৰ মাজত বিজ্ঞানক আৰু অধিক আকৰ্ষণীয় কৰি তোলাতো আমাৰেই দায়িত্ব। সেইবাবে শিশুসকলৰ ভিতৰত সোমাই থকা অনুসন্ধিৎসু মনটোক আমি উদ্গনি জগোৱা উচিত; যাতে তেওঁলোকৰ মাজত থকা বৈজ্ঞানিক চিন্তাধাৰাবোৰ আৰু অধিক সজীৱ হৈ উঠে আৰু তেওঁলোক বিজ্ঞানৰ প্ৰতি আগ্ৰহী হৈ উঠে।\nপীতাম্বৰ আদৰ্শ হাইস্কুল


২ এপ্ৰিল: ভাৰতৰ বিশ্বকাপ ক্ৰিকেট জয়ৰ ১০ বছৰ। কি কয় গৌতম গম্ভীৰে?– News18 assam\n২ এপ্ৰিল: ভাৰতৰ বিশ্বকাপ ক্ৰিকেট জয়ৰ ১০ বছৰ। কি কয় গৌতম গম্ভীৰে?\nভাৰতৰ বাবে বিশ্বকাপ ক্ৰিকেট জয়ৰ সময় পুনৰাই আহি পৰিছেঃ গম্ভীৰ\nবিশ্বকাপ ২০১১ত ভাৰতৰ জয়ত গুৰুত্বপূৰ্ণ ভূমিকা পালন কৰা প্ৰাক্তন অপেনাৰ গৌতম গম্ভীৰে বুজি পোৱা নাই যে ট্ৰফী জয় (আই চি চি বিশ্বকাপ ২০১১)ৰ ১০ বছৰ শুক্ৰবাৰে সম্পূৰ্ণ হ'ব, কিন্তু এতিয়ালৈকে মানুহে কিয় ইয়াৰ প্ৰতি ইমান আগ্ৰহী? ২০১১ চনৰ ২ এপ্ৰিলত শ্ৰীলংকাৰ বিৰুদ্ধে খেলা ফাইনেলত, ভাৰতৰ বিজয়ৰ নায়ক আছিল গম্ভীৰ। গম্ভীৰে ৯৭ ৰাণৰ ইনিংছ খেলিছিল যাৰ পিছত অধিনায়ক মহেন্দ্ৰ সিং ধোনীয়ে দলটো জিকিবলৈ অপৰাজিত অৰ্ধশতক অৰ্জন কৰিছিল আৰু ছিক্সাৰ কোবাই দলক জিকাইছিল।\n"এইটো কালি যেন নালাগে। অন্ততঃ এইটো এতিয়া মোৰ সৈতে নাই। ই এতিয়া ১০ বছৰ পাৰ হৈছে। মই এজন ব্যক্তি নহয় যি পিছলৈ বেছিকৈ ঘূৰি চাও। অৱশ্যে এইটো এটা গৌৰৱময় মুহূৰ্ত আছিল কিন্তু এতিয়া ভাৰতীয় ক্ৰিকেটৰ আগবাঢ়ি যোৱাৰ সময়। সম্ভৱতঃ আমাৰ বাবে পৰৱৰ্তী বিশ্বকাপ শীঘ্ৰে জিকিবলৈ সময় আহিছে," গম্ভীৰে কয়।\nFirst published: April 01, 2021, 19:38 IST\ncricketgautam gambhirindian cricket teamMS DhoniWorld Cup Cricket


Pioz in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nसामग्री / साल्ट: Pioglitazone (15 mg)\n432 लोगों ने इसको हाल ही में खरीदा\nPioz के प्रकार चुनें\nPioz ৰ লাভ আৰু ব্যৱহাৰসমূহ- Pioz Benefits & Uses in Assamese- Pioz ar laabh aaru byavaharsamuh\nPioz ৰ পালি আৰু সেয়া কেনেদৰে ল'ব- Pioz Dosage & How to Take in Assamese - Pioz ar paali aaru xeya kenedore lobo\nPioz ৰ পাৰ্শ্চক্ৰিয়াসমূহ- Pioz Side Effects in Assamese- Pioz ar parshwakriyasamuh\nPioz সংক্ৰান্ত সতৰ্কতাবাণীসমূহ- Pioz Related Warnings in Assamese- Pioz xonkranta xatarkatabanisamuh\nঅইন দৰৱৰ সৈতে Piozৰ গুৰুতৰ ক্ৰিয়া-প্ৰতিক্ৰিয়া- Severe Interaction of Pioz with Other Drugs in Assamese- Oinor xoite Pioz ar gurutor kriya-pratikriya\nPioz মতভেদসমূহ- Pioz Contraindications in Assamese- Pioz nishedhsamuh\nPioz ৰ বিষয়ে সততে সোধা প্ৰশ্নসমূহ- Frequently asked Questions about Pioz in Assamese- Pioz ar bikhoye satate xodha prashnasamuh\nখাদ্য আৰু মদৰ সৈতে Pioz ক্ৰিয়া-প্ৰতিক্ৰিয়া- Pioz Interactions with Food and Alcohol in Assamese- khadya aaru modor xoite Pioz kriya-pratikriya\nPioz ৰ লাভ আৰু ব্যৱহাৰসমূহ - Pioz Benefits & Uses in Assamese - Pioz ar laabh aaru byavaharsamuh\nPioz তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPioz ৰ পালি আৰু সেয়া কেনেদৰে ল'ব - Pioz Dosage & How to Take in Assamese - Pioz ar paali aaru xeya kenedore lobo\nPioz-ৰ উপাদানসমূহ - Pioz Active Ingredients in Assamese - Pioz-ar upadaansamuh\nPioz ৰ পাৰ্শ্চক্ৰিয়াসমূহ - Pioz Side Effects in Assamese - Pioz ar parshwakriyasamuh\nগৱেষণাৰ ভিত্তিত, Pioz ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPioz সংক্ৰান্ত সতৰ্কতাবাণীসমূহ - Pioz Related Warnings in Assamese - Pioz xonkranta xatarkatabanisamuh\nPioz-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Piozএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Pioz পুনৰাই গ্ৰহণ নকৰিব।\nPioz-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Pioz ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Pioz কি প্ৰভাৱ দেখা গৈছে?\nPiozৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Pioz কি প্ৰভাৱ দেখা গৈছে?\nPioz গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Pioz ৰ কি প্ৰভাৱ দেখা গৈছে?\nPiozৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Piozৰ গুৰুতৰ ক্ৰিয়া-প্ৰতিক্ৰিয়া - Severe Interaction of Pioz with Other Drugs in Assamese - Oinor xoite Pioz ar gurutor kriya-pratikriya\nPioz তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPioz মতভেদসমূহ - Pioz Contraindications in Assamese - Pioz nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Pioz লোৱা অনুচিত যাতে -\nPioz ৰ বিষয়ে সততে সোধা প্ৰশ্নসমূহ - Frequently asked Questions about Pioz in Assamese - Pioz ar bikhoye satate xodha prashnasamuh\nএই Pioz-এ অভ্য়াস বা নিচাৰ সৃষ্টি কৰে নেকি?\nPiozৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, আপুনি Pioz লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু ডাক্তৰৰ পৰামৰ্শ মতেহে Pioz লওক।\nPioz য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Pioz ক্ৰিয়া-প্ৰতিক্ৰিয়া - Pioz Interactions with Food and Alcohol in Assamese - khadya aaru modor xoite Pioz kriya-pratikriya\nখাদ্য আৰু Piozৰ ক্ৰিয়া-প্ৰতিক্ৰিয়া\nখাদ্যৰ সৈতে Piozৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Piozৰ মাজৰ প্ৰতিক্ৰিয়া\nএকেলগে Pioz আৰু মদ্যাপান কৰাটোৱে কেতবোৰ সমস্যাৰ সৃষ্টি কৰিব পাৰে। আপুনি যদি এনে কোনো পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ ওচৰলৈ যোৱাটো উত্তম।


Clonorest in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Clonorest ar byavahar, ppali, parshwakriya, upkaar, kriya-pratikriya aaru satarkatabani\nClonorest की जानकारी\nClonorest ৰ লাভ আৰু ব্যৱহাৰসমূহ- Clonorest Benefits & Uses in Assamese- Clonorest ar laabh aaru byavaharsamuh\nClonorest ৰ পালি আৰু সেয়া কেনেদৰে ল'ব- Clonorest Dosage & How to Take in Assamese - Clonorest ar paali aaru xeya kenedore lobo\nClonorest ৰ পাৰ্শ্চক্ৰিয়াসমূহ- Clonorest Side Effects in Assamese- Clonorest ar parshwakriyasamuh\nClonorest সংক্ৰান্ত সতৰ্কতাবাণীসমূহ- Clonorest Related Warnings in Assamese- Clonorest xonkranta xatarkatabanisamuh\nঅইন দৰৱৰ সৈতে Clonorestৰ গুৰুতৰ ক্ৰিয়া-প্ৰতিক্ৰিয়া- Severe Interaction of Clonorest with Other Drugs in Assamese- Oinor xoite Clonorest ar gurutor kriya-pratikriya\nClonorest মতভেদসমূহ- Clonorest Contraindications in Assamese- Clonorest nishedhsamuh\nClonorest ৰ বিষয়ে সততে সোধা প্ৰশ্নসমূহ- Frequently asked Questions about Clonorest in Assamese- Clonorest ar bikhoye satate xodha prashnasamuh\nখাদ্য আৰু মদৰ সৈতে Clonorest ক্ৰিয়া-প্ৰতিক্ৰিয়া- Clonorest Interactions with Food and Alcohol in Assamese- khadya aaru modor xoite Clonorest kriya-pratikriya\nClonorest ৰ লাভ আৰু ব্যৱহাৰসমূহ - Clonorest Benefits & Uses in Assamese - Clonorest ar laabh aaru byavaharsamuh\nClonorest তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nClonorest ৰ পালি আৰু সেয়া কেনেদৰে ল'ব - Clonorest Dosage & How to Take in Assamese - Clonorest ar paali aaru xeya kenedore lobo\nClonorest-ৰ উপাদানসমূহ - Clonorest Active Ingredients in Assamese - Clonorest-ar upadaansamuh\nClonorest ৰ পাৰ্শ্চক্ৰিয়াসমূহ - Clonorest Side Effects in Assamese - Clonorest ar parshwakriyasamuh\nগৱেষণাৰ ভিত্তিত, Clonorest ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nClonorest সংক্ৰান্ত সতৰ্কতাবাণীসমূহ - Clonorest Related Warnings in Assamese - Clonorest xonkranta xatarkatabanisamuh\nClonorest-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nClonorestৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Clonorest নাখাব আৰু আপোনাৰ চিকিতসকৰ পৰামৰ্শ লওক।\nClonorest-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nClonorest এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Clonorest কি প্ৰভাৱ দেখা গৈছে?\nবৃক্ক ৰ বাবে Clonorest কেতিয়াবাহে ক্ষতিকাৰক।\nযকৃতত Clonorest কি প্ৰভাৱ দেখা গৈছে?\nClonorestৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Clonorest ৰ কি প্ৰভাৱ দেখা গৈছে?\nClonorestৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Clonorestৰ গুৰুতৰ ক্ৰিয়া-প্ৰতিক্ৰিয়া - Severe Interaction of Clonorest with Other Drugs in Assamese - Oinor xoite Clonorest ar gurutor kriya-pratikriya\nClonorest তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nClonorest মতভেদসমূহ - Clonorest Contraindications in Assamese - Clonorest nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Clonorest লোৱা অনুচিত যাতে -\nClonorest ৰ বিষয়ে সততে সোধা প্ৰশ্নসমূহ - Frequently asked Questions about Clonorest in Assamese - Clonorest ar bikhoye satate xodha prashnasamuh\nএই Clonorest-এ অভ্য়াস বা নিচাৰ সৃষ্টি কৰে নেকি?\nহয়, Clonorestসেৱনৰ এটা অভ্যাস গঢ় লৈ উঠিব পাৰে। এয়া লোৱাৰ আগেয়ে ডাক্তৰৰ সৈতে কথা পাতক।\nClonorest লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, কিন্তু Clonorest লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nহয়, Clonorest লৈ মানসিক বিসংগতিৰ চিকিত্সা কৰিব পাৰি।\nখাদ্য আৰু মদৰ সৈতে Clonorest ক্ৰিয়া-প্ৰতিক্ৰিয়া - Clonorest Interactions with Food and Alcohol in Assamese - khadya aaru modor xoite Clonorest kriya-pratikriya\nখাদ্য আৰু Clonorestৰ ক্ৰিয়া-প্ৰতিক্ৰিয়া\nআপুনি Clonorest সেৱনৰ সময়ত কেতবোৰ খাদ্য সেৱনৰ ফলত দৰৱে কাম কৰাৰ ক্ষেত্ৰত বেছি সময় ল'ব পাৰে। আপুনি ডাক্তৰৰ পৰামৰ্শ অনুসৰণ কৰক।\nমদ আৰু Clonorestৰ মাজৰ প্ৰতিক্ৰিয়া\nমদ আৰু Clonorest একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nClonorest ৰ অনুকল্প - Substitutes for Clonorest in Assamese\nআপুনি বা আপোনাৰ পৰিয়ালৰ কোনোবাই Clonorest লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Clonorest ব্যৱহাৰ কৰিছিল নেকি?\nআপুনি কিমান পৰিমাণে Clonorest সেৱন কৰিছিল?\nআপুনি Clonorest ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Clonorest সেৱন কৰে?


অৱশেষত প্ৰফুল্ল কুমাৰ দত্তলৈ সাহিত্যিক পেঞ্চনঃ এয়া তেওঁৰ প্ৰাপ্তি আছিল - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅৱশেষত প্ৰফুল্ল কুমাৰ দত্তলৈ সাহিত্যিক পেঞ্চনঃ এয়া তেওঁৰ প্ৰাপ্তি আছিল\nকিছুমান খবৰৰ কৃতিত্ব নাথাকে। এই খবৰবোৰে আনি দিয়ে প্ৰাপ্তিৰ আনন্দ। এসময়ৰ এজন জনপ্ৰিয় লেখক। বহু গল্প, উপন্যাসৰ স্ৰষ্টা আছিল তেওঁ। এদিন হঠাৎ বজাৰত লগ পাই তেওঁৰ খবৰ লওতে জীৱন সংগ্ৰমাৰ বহু কথা তেওঁ কৈছিল।\nঅসুস্থ দেহ, দুৰ্বল শৰীৰ আৰু মনৰ ভিতৰত লৈ থকা ক্ষোভৰ উমান পাইছিলো সিদিনা। ৰহস্যধৰ্মী উপন্যাস, সাংস্কৃতিক প্ৰতিবেদন আদিৰে পাঠক সমাজৰ মাজত বিশেষভাৱে পৰিচিত হৈ পৰা এই লেখক গৰাকীয়ে কিন্তু পোৱা নাছিল সাহিত্যিক পেঞ্চনো।\nতেতিয়ালৈকে সাহিত্যিক পেঞ্চনৰ পৰা বঞ্চিত হৈ থকা এই জনপ্ৰিয় লোখকজনৰ সন্দৰ্ভত ‘অসমীয়া প্ৰতিদিন’ৰ ডিজিটেল সংস্কৰণত ২ জুলাই, ২০১৯ত প্ৰকাশ হৈছিল এটা বিশেষ লেখা। সেই লেখাৰ শীৰ্ষ আছিল – উপেক্ষিত এজন জনপ্ৰিয় লেখক! ৫৬খন উপন্যাস লিখিও বঞ্চিত সাহিত্যিক পেঞ্চনৰ পৰা…\nলিখকগৰাকীৰ সন্দৰ্ভত ‘অসমীয়া প্ৰতিদিন’ৰ ডিজিটেল সংস্কৰণত ২ জুলাইত প্ৰকাশিত বিশেষ লেখাটো…\nকোনোদিনেই চৰ্চাত নথকা সাধাৰণভাৱে জীৱন নিৰ্বাহ কৰা এইসকল প্ৰকৃত লোকৰ খবৰ প্ৰায়ে আওকাণ কৰা হয়। ব্যস্ত মানুহৰ আজি কোনে কি কৰিছে খবৰ লোৱাৰ আজৰি নাই। কিন্তু এই খবৰ ‘অসমীয়া প্ৰতিদিন’ৰ ডিজিটেল সংস্কৰণত প্ৰকাশ হোৱাৰ পাছত ছ’চিয়েল মিডিয়াত ইয়াক লৈ যথেষ্ট চৰ্চা হ’ল।\nজনপ্ৰিয় লেখকগৰাকীৰ লিখনি পঢ়া লোকসকলৰ মাজত সৃষ্টি হ’ল প্ৰতিক্ৰিয়াৰ। সকলোৱে আচৰিত আৰু উদ্বেগ ব্যক্ত কৰিলে এনে এজন লেখকক সাহিত্যিক পেঞ্চনটোৰ পৰাও ইমানদিনে বঞ্চিত কৰাৰ বাবে। এই লেখা ফেচবুক. হোৱাটছএপ আদি ছ’চিয়েল মিডিয়াত ভাইৰেল হৈ পৰিল। শ শ লোকে লেখকগৰাকীৰ প্ৰতি সহমৰ্মিতা প্ৰদৰ্শন কৰি প্ৰতিক্ৰিয়া ব্যক্ত কৰিলে।\nএতিয়াও পোৱা নাই তেওঁ সাহিত্যিক পেঞ্চন! আচৰিত হৈছিল সকলো…\nতেখেতৰ বিষয়ে বিভিন্নজনে এই লেখা পঢ়ি লিখা কথাবোৰ আছিল আক্ষেপমূলক। তেওঁ যে অবহেলিত, বঞ্চিত সেই উপলব্ধিৰে আব্দুল ৱাদুদ শ্বেখে লিখিছিল- দুখজনক। আশা কৰিছোঁ … ৰজাঘৰীয়াৰ মন গলাব। অচ্যুত কৃষ্ণ কলিতাই লিখিছিল- মোৰ প্ৰিয় লিখক।\nগীতা শইকীয়াৰ বাবে তেওঁ আছিল এজন চিনাকি লেখক। লগতে তেওঁ লিখিছিল- এই লিখকজনৰ কথাবোৰ শুনি তেওঁ মনত দুখ পাইছে। আৰধনা বৰুৱাই প্ৰফুল্ল দত্ত যে এসময়ৰ চিনাকি নাম সেই কথা উল্লেখ কৰি তেওঁ লিখক জনৰ এই অৱস্থাই মনত দুখ দিয়াৰ কথা লিখিছিল।\nঅৰূপ কোচে এনেধৰণৰ লোকসকলৰ সহায়ৰ বাবে এক ন্যাসৰ প্ৰয়োজনীয়তাৰ কথা উল্লেখ কৰিছিল। প্ৰশান্ত কুমাৰ চুতীয়াই লিখকজনৰ বিষয়ে লিখিছিল- এসময়ত বিস্ময়ৰ পাতত তেওঁৰ উপন্যাস পঢ়িছিল। এনে লিখকে প্ৰাপ্য মৰ্যাদা আৰু স্বীকৃতি পাব লাগে বুলি তেওঁ মন্তব্য কৰিছিল।\nএসময়ত তেওঁ আছিল বহুতৰে প্ৰিয় লেখক…\nসমীৰ চৌধুৰী, জয়ন্ত দত্ত, কৃপাংকৰ শইকীয়া আদিয়ে এই লেখকজনে সাহিত্যিক পেঞ্চন পোৱাটো কামনা কৰি মতামত আগবঢ়াইছিল। লখিমী গগৈয়ে তেখেতৰ খবৰ পাই উদ্বেগ ব্যক্ত কৰাৰ লগতে বীৰেণ কাঠ হাজৰিকাই লিখিছিল- এসময়ৰ আমাৰ অতি চিনাকি নাম। তেখেতক সাহিত্যিক পেঞ্চন দিবৰ বাবে দাবী জনালো।\nসকলোৰে এটাই কথা- এই লেখকজনৰ বাবে কিবা এটা কৰিব লাগে। বিউটী দত্ত, ৰীমা গোস্বামী, ৰীমা বৰুৱা, ময়ূৰ বৰা, সিদ্ধাৰ্থ শংকৰ নাথ, মেঘা বৰুৱা, পল্লৱ বৰা আদিয়ে এই সন্দৰ্ভত মন্তব্য কৰিছিল। মেঘা বৰুৱাই অসমত শিল্পী, সাহিত্যিকৰ মৰ্যাদা যে কম, সেই কথা উল্লেখ কৰি এই লেখকজনক উচিত মৰ্যাদা প্ৰদানৰ দাবী কৰিছিল।\nঅতি সৰল আৰু বিনয়ী এই লেখকগৰাকীৰ জীৱন কাহিনীয়ে যেন চুই গৈছিল সকলোকে। পল্লৱ বৰাই লেখকজনক সাহিত্যিক পেঞ্চন দিয়াৰ বাবে চৰকাৰৰ ওচৰত দাবী তুলিছিল। নৃপেন কুমাৰ ভাগৱতীয়ে চৰকাৰে কৰিব নোৱাৰা একো কাম নাই বুলি উল্লেখ কৰি অনুৰূপ দাবীয়েই তুলিছিল ছ’চিয়েল মিডিয়াত।\nএইবোৰ আছিল তেখেতৰ প্ৰতি থকা ভালপোৱা আৰু জনপ্ৰিয়তাৰ প্ৰমাণ…\nদীপাঞ্জলী দাস, অনিল বৰুৱা, দিগন্ত কুমাৰ চৌধুৰী, কাবেৰী গোস্বামী, কোচ ৰূপজ্যোতি দত্ত, নিলম্বৰ ৰয়স নয়ন চন্দ্ৰ ৰাজা আদিয়েও প্ৰতিক্ৰিয়া ব্যক্ত কৰিছিল। কাবেৰী গোস্বামীয়ে লিখিছিল- তেখেতে সাহিত্যিক পেঞ্চন লাভ কৰিলে ভাল লাগিব।\nলাচিত দাস, দেৱশ্ৰী বৰা, জীনা বৰদলৈ, জগত বৰা, নিলাক্ষী চলিহা গগৈ, নিৰূপা শৰ্মা ভাগৱতী, ইক্ৰামূল হক, মল্লিকা বৰুৱা, পৰিমালা কোঁৱৰ, দীব্যজ্যোতি বৰঠাকুৰ, ৰজতা শৰ্মা, দিগন্ত কুমাৰ দাস, অংকুৰ বৰা, প্ৰত্যাশা প্ৰিয়দৰ্শিনী আদিয়ে চৰকাৰক অনুৰোধ কৰিছিল তেওঁৰ বাবে কিবা এটা কৰিবলৈ।\nজ্যেষ্ঠ সাংবাদিক ললিত গগৈয়ে তেওঁৰ প্ৰতিক্ৰিয়া ব্যক্ত কৰি কৈছিল- ‘তেনেই এক সৰল আৰু অহংকাৰ নথকা ব্যক্তি। লিখনিৰ জৰিয়তে পেটৰ ভাতমুঠি মোকলাইছিল যদিও নিজে আছিল প্ৰচাৰ বিমুখ। ৰহস্যধৰ্মী সাহিত্যিক হোৱাৰ বাবে তেওঁ যেন এলাগী। জাতি-মাটিক ভালপোৱা তেখেতৰ দৰে এজন দৰিদ্ৰ লেখকক নিয়ম ভাঙি পেঞ্চন দিলে কোনো মহাভাৰত অশুদ্ধ নহয়।’\nলিখক-জ্যেষ্ঠ সাংবাদিক মানস কুমাৰ মহন্ত, ৰীতা ভূঞা বৰা, শচীন্দ্ৰ ফুকন, দৰ্শনা বৰুৱা প্ৰকৃতি নাজিৰ, পাপুল বৰা, ত্ৰিদিৱ বৰুৱা, ধৰ্মেন্দ্ৰ গগৈ, মঞ্জুষা দেৱী, দিপাংকৰ শৰ্মা আদি অনেকজনে এটা কথাই কৈছিল- সৃষ্টিশীল এই ব্যক্তিজনৰ বাবে ৰজাঘৰীয়াই কিবা এটা কৰিলে তেওঁলোক আনন্দিত হ’ব।\nসকলোৱেই কৈছিল- ৰজাঘৰীয়াই কিবা এটা কৰক!\nআনন্দ কুমাৰ নাথ, শৰত হাজৰিকা, লীনা সৰকাৰ, চন্দন ভট্টৰায়, দ্বীপ ৰাজ, সুস্মিতা কে লেখাৰু, হৃদয় শৰ্মা, ভাস্কৰ ভূঞা, পবীন দত্ত, জামিৰুদ্দিন তালুকদাৰ, বিতোপন দত্ত, কল্পনা পেগু, ইলু ভূঞা, ৰাতুল পাঠক আদিয়েও চৰকাৰক এই লেখকজনৰ বাবে কিবা এটা কৰিবলৈ অনুৰোধ জনাইছিল।\nবিতোপন দত্তই লিখিছিল- এই লেখকজনৰ গল্প, উপন্যাস স্কুল-কলেজীয়া দিনৰ জীৱনৰ সমল আছিল। তৰিণী ৰঞ্জন, কৃষ্ণা বৰুৱা, ৰুবী বৰা, পাপৰি সৌকাধৰা বৰঠাকুৰ, ৰাতুল ভূঞা, অনুৰাগ মহন্ত, ৰক্তিমা বৰুৱা, কানু লোচন বৰা, ৰনেন্দ্ৰ বৰবৰা, মনোজ কুমাৰ দাস, ভাৰতী গগৈ বৰুৱা, মলয় কুমাৰ ডেকা আদিয়ে প্ৰতিক্ৰিয়া ব্যক্ত কৰি চৰকাৰৰ দৃষ্টি আকৰ্ষণ কৰিব খুজিছিল বিষয়টোৰ প্ৰতি।\nসেই ধৰণৰ প্ৰতিক্ৰিয়াৰ সৃষ্টি হোৱাৰ পাছতেই ছ’চিয়েল মিডিয়াত চৰ্চিত এই বিষয়টোৰ প্ৰতি বিশেষ দৃষ্টি দিছিল ব্যস্ততাৰ মাজতো মুখ্যমন্ত্ৰী সৰ্বানন্দ সোণোৱালৰ বৰ্তমানৰ প্ৰেছ উপদেষ্টা হৃষিকেশ গোস্বামীয়ে। তেখেতে লিখিছিল- এই সন্দৰ্ভত তেওঁলৈ এখন আবেদন পঠাবলৈ।\nমুখ্যমন্ত্ৰীৰ প্ৰেছ উপদেষ্টা হৃষিকেশ গোস্বামীৰ প্ৰতিক্ৰিয়া…\nএনেবোৰ বিষয়ত সাধাৰণতে বৰমূৰীয়াসকলে মন্তব্য বা প্ৰতিক্ৰিয়া ব্যক্ত কৰাৰ পৰা আতৰি থাকে। কিন্তু এই দিশত ব্যতিক্ৰম আছিল মুখ্যমন্ত্ৰীৰ প্ৰেছ উপদেষ্টাগৰাকী। উৎপল কুমাৰ দেৱশৰ্মা, বিবেকানন্দ পাঠক, বিনীতা কোঁৱৰ, সৃষ্টি কাশ্যপ, ৰিতুৰাজ ফুকন, অজন্তা পাটগিৰী, শ্ৰীতি কাশ্যপ, ৰাজ বৰা, লোকেশ বড়ো, সোণালী গগৈ, আনন্দ সন্দিকৈ, চিৰঞ্জীতা নেওগ দাস, মৃণালী হাজৰিকা, কৃৰ্তিকা দত্ত, অতুল হাজৰিকা, লাচিত সূত্ৰধৰ, হিমাদ্ৰী গোহাঁই বৰুৱা, প্ৰদীপ বৰ্মন, গকুল কলিতা, নন্দন কুমাৰ শৰ্মা, নয়ন ডেকা, কিশোৰ মঞ্জিত বৰাইও লেখকজনৰ বাবে চৰকাৰে কিবা এটা কৰাটো বিচাৰিছিল।\nসেয়া তেওঁৰ প্ৰাপ্য আছিল। সেই কথা সকলোৱে উপলব্ধি কৰিছিল। লেখকগৰাকীক সাহিত্যিক পেঞ্চন দিয়াৰ প্ৰতি সমৰ্থন জনাই তেওঁৰ লেখাৰে এদিন মন ভৰি পৰা বহুলোকে তেনে এজন লোকক এনে সন্মানেৰে সন্মানিত কৰি সকাহ দিয়াৰ বাবে চৰকাৰক অনুৰোধ জনাইছিল।\nভাস্কৰজ্যোতি আচাৰ্য্য, অমৰজিত ডেকা, ধীৰেণ লইং, গণপতি দাস, ভৱানন্দ কলিতা, দীপক বৰুৱা, পংকজ কুমাৰ শইকীয়া, দিগন্ত গগৈ, ৰূপাঞ্জলী তালুকদাৰ, কাশ্মীৰি দাস, হেমন্ত কুমাৰ নাথ, ৰাকেশ জি মেধি, জয়শ্ৰী দত্ত, ৰেণু সঞ্জীৱ বৰা, জ্যোৎস্না বৰুৱা, চন্দনা পাঠক বৰ্মন, অমল ৰাজখোৱা, নিভা বড়ো, মদিৰা শইকীয়া ভূঞা আদিয়ে এই দাবীক আৰু শক্তিশালী ৰূপত তুলি ধৰিছিল।\nতেনে অনেক জনৰ দাবী, আশা আৰু আন্তৰিকতাৰ বাবেই অৱশেষত আহিল সুখবৰ। মণিমা ভূঞা, প্ৰণিতা দেৱী শৰ্মা, তপন জ্যোতি ভট্টাচাৰ্য, অমৰ জ্যোতি লস্কৰ, বিদ্যুৎ কুমাৰ ভূঞা, কুশল ডেকা, পাৰ্থপ্ৰতিম দত্ত, দীপেন সোণোৱাল, অপৰাজিতা বৰুৱা, কণ দাস, মাণিক চন্দ্ৰ সোণোৱাল, দীনেশ বৈশ্য, সত্যম লাহন, নমিতা তালুকদাৰ, প্ৰাপ্তি শৰ্মা, হিমাশ্ৰী গগৈ কোঁৱৰ আদি অলেখজনৰ বাবেই এই লেখকগৰাকীৰ প্ৰতি দৃষ্টি পৰিল চৰকাৰৰ।\n১৩ আগষ্ট, ২০১৯। ৰাজ্য চৰকাৰে প্ৰকাশ কৰিছিল স্বাধীনতা দিৱসৰ প্ৰাকক্ষণত সাহিত্যিক, শিল্পী আৰু ক্ৰীড়াবিদলৈ আগবঢ়োৱা পেঞ্চনৰ তালিকা। এই তালিকাত ৪৩ গৰাকী সাহিত্যিক, ১২৫ গৰাকী শিল্পী আৰু ২০ গৰাকী সাংবাদিকলৈ ২০১৯ বৰ্ষৰ পেঞ্চন দিয়াৰ কথা ঘোষণা কৰিছিল।\nস্বাভাৱিকতে সেই তালিকাত এইগৰাকী লেখকৰ অন্তৰ্ভূক্ত হ’ব নে নহয় এইবাৰ তাক লৈ বিশেষ দৃষ্টি আছিল। কিয়নো পূৰ্বতে তেওঁ সাহিত্যিক পেঞ্চনৰ বাবে আবেদন কৰিছিল যদিও নোপোৱাৰ কথা ক্ষোভেৰে উল্লেখ কৰিছিল। সাহিত্যিক পেঞ্চন লাভ কৰা আন সাহিত্যিকসকলৰ সৈতে এইগৰাকী লেখকৰ নামো তালিকাত উল্লেখ থকাত সেয়া এক প্ৰাপ্তি যেনেই বোধ হ’ল।\nঅৱশেষত আহিল সুখবৰ…\nএইবাৰ সাহিত্যিক পেঞ্চন লাভ কৰা সকলৰ ভিতৰত প্ৰফুল্ল কুমাৰ দত্ত, পৰিণীতা বুজৰবৰুৱা, গীতিকাৰ কৃৰ্তিকমল ভূঞা, গল্পকাৰ জ্যোতিষ শিকদাৰ আদি আছিল কেইটামান উল্লেখযোগ্য আৰু অন্যতম নাম। নিপেন্দ্ৰ কুমাৰ ভাগৱতী, ধনেশ্বৰ ইংতি, পূৰ্ণানন্দ ভূঞা, সুৰেশ শৰ্মা, ললিত বৰুৱা, শান্তি ছায়া শইকীয়া, যুগমায়া গগৈ, অঞ্জু এণ্ড, খৰ্গ বাহাদুৰ নেপালী, মনোৰমা ভূঞা, বিষ্ণু শৰ্মা, অনিতা নিঙমবাম আদিকে ধৰি ৪৩ গৰাকীয়ে সাহিত্যিক পেঞ্চন লাভ কৰিছে।\nস্বাধীনতা দিৱসৰ প্ৰাকক্ষণত এয়া সুখবৰ। এই খবৰ পোৱাৰ পাছতে আনন্দিত প্ৰফুল্ল কুমাৰ দত্ত। বৰ্তমান দিল্লীত থকা প্ৰফুল্ল কুমাৰ দত্তই পাহৰা নাই ‘অসমীয়া প্ৰতিদিন’ৰ ডিজিটেল সংস্কৰণৰ এই উদ্যোগ আৰু মুখ্যমন্ত্ৰীৰ প্ৰেছ উপদেষ্টা হৃষিকেশ গোস্বামীৰ তৎপৰতা।\nএয়া তেওঁৰ প্ৰাপ্য আছিল। কিন্তু তেওঁ বঞ্চিত হৈ আছিল। সেই বঞ্চনাৰ বিৰুদ্ধে ছ’চিয়েল মিডিয়া, বিশেষকৈ ফেচবুকত যিসকল সৰৱ হৈছিল, সেই সকলৰ বাবেহে সুদৃষ্টি পৰিল চৰকাৰৰ। ইয়াৰ বাবে ধন্যবাদৰ পাত্ৰ এই বিষয়টোত চৰকাৰৰ দৃষ্টি আকৰ্ষণ কৰিবলৈ যিসকলে উদ্যোগ ল’লে।\nএজন উপযুক্ত লেখক-সাহিত্যিকে পলমকৈ হ’লেও এই সন্মান লাভ কৰিলে। এয়া তেওঁৰ বাবে সকাহ। ছ’চিয়েল মিডিয়াক বহুতে নেতিবাচক দৃষ্টিৰে চায়। কিন্তু ইতিবাচকভাৱে এই মাধ্যমৰ প্ৰভাৱ আৰু ইয়াৰ প্ৰয়োজনীয়তাক প্ৰমাণ কৰি দিলে এই ঘটনাই।\nতেওঁ সাহিত্যিক পেঞ্চন লাভ কৰাৰ কৃতিত্ব ছ’চিয়েল মিডিয়াইও দাবী কৰিব পাৰে। যদি এনেদৰে বিষয়টোৰ চৰ্চা নহ’লহেঁতেন তেনেহ’লে হয়তো উপেক্ষিত হৈয়ে থাকি গ’লহেঁতেন প্ৰফুল্ল কুমাৰ দত্ত নামৰ এই জনপ্ৰিয় লেখকজন।\nদীৰ্ঘদিনৰ অপেক্ষাৰ পাছত আহিল সুখবৰ। সেই সুখবৰে এতিয়া কেৱল তেওঁকেই প্ৰাপ্তিৰ আনন্দ দিয়া নাই, দিছে তেওঁৰ গুণমুগ্ধকো। দিল্লীৰ পৰাই টেলিফোনত তেওঁ ক’লে- ‘মই ফোন ধৰি আছো। ইমান মানুহে শুভেচ্ছা দিছে, মন ভৰি গৈছে।’\nএই খববোৰে সঁচাকৈয়ে কিবা এক মাদকতা কঢ়িয়াই আনে। চৰকাৰৰ এনে সৰু পদক্ষেপে কেৱল এজন মানুহকে নহয়, বহুতকে সন্তুষ্টি বিলাই দিয়ে। আমি কেৱল চৰকাৰক সমালোচনা কৰোঁ। কিন্তু কেতিয়াবা কিছু পদক্ষেপৰ বাবে শলাগ ল’বলগাও হয়। চৰকাৰ বা চৰকাৰী পক্ষৰ সেই তৎপৰতা কেৱল প্ৰফুল্ল কুমাৰ দত্তৰ ক্ষেত্ৰতেই অন্ত নপৰক। এনে পদক্ষেপে সৰ্বসাধাৰণক কিমান সুখ দিব পাৰে, সেয়া চৰকাৰেও অনুভৱ কৰক।\nযোৰাবাটত অচিনাক্ত পুৰুষৰ মৃতদেহ উদ্ধাৰ\nমিঞা কবিতাৰে চৰ্চিত হোৱা ৰেহেনা চুলতানাই পাকিস্তানৰ সমৰ্থনত লিখিছিল ফেচবুকত পোষ্ট…


‘কল’ৰ অধ্যায় শেষ, বিলাসী হোটেলত বইল কণীৰ দাম হ’লগৈ ১৭০০ টকা|2-boiled-eggs-can-cost-you-rs-1700– News18 assam\n‘কল’ৰ অধ্যায় শেষ, বিলাসী হোটেলত বইল কণীৰ দাম হ’লগৈ ১৭০০ টকা!\nবিলাসী হোটেলত কণী আৰু কল খাওঁতে এশবাৰ ভাবক!\nLast Updated : August 11, 2019, 22:42 IST\nআজিকালি একাংশ বিলাসী হোটেলৰ কথাই সুকীয়া! ইচ্ছা মতেই দাম বৃদ্ধি কৰে সাধাৰণ খাদ্য সামগ্ৰীৰো। কিছুদিন পূৰ্বে বলীউডৰ অভিনেতা ৰাহুল বসুক চণ্ডীগড়ৰ এখন পঞ্চ তাৰকা হোটেলত দুটা কলৰ বিনিময়ত দাম লৈছিল ৪৪২ টকা। পিছত অভিনেতা জনে হোটেলখনৰ বিল ছচিয়েল মিডিয়াত আপলোড কৰাৰ পিছতে বিশেষ চৰ্চা লাভ কৰিছিল। পিছত হোটেল কৰ্তৃপক্ষই এই ঘটনাৰ বাবে ২৫ হাজাৰ টকা জৰিমণাও ভৰিব লগা হৈছিল।\nএতিয়া ‘কলৰ অধ্যায়’ পুৰণি হ’ল!, এইবাৰ চৰ্চালৈ আহিছে বিলাসী হোটেলৰ কণীৰ দাম!\nমুম্বাইৰ ‘ফৰ-ছিজন’ নামৰ এখন হোটেলৰ ২টা কণীৰ দামে এইবাৰ দখল কৰিছে সংবাদ শিৰোনাম।হোটেলখনৰ পৰা কাৰ্তিক ধৰ নামৰ এজন যুৱকে দুটা বইল কণী ক্ৰয় কৰিছিল,কিন্তু কণীৰ দাম দেখি হতবাক হৈ পৰে যুৱকজন। হোটেলৰ কৰ্তৃপক্ষই দুটা কণীৰ বাবদ যুৱকজনৰ পৰা আদায় কৰে ১৭০০ টকা। পিছত যুৱকজনেও নিজৰ টুইটাৰ একাউণ্টত আপলোড কৰে কণী ক্ৰয় কৰাৰ বিল। ঘটনা পোহৰলৈ অহাৰ পিছতে এতিয়া বিষয়টোৱে ছচিয়েল মিডিয়াত লাভ কৰিছে ব্যাপক চৰ্চা!\nFirst published: August 11, 2019, 22:42 IST\nEgg priceMumbai hotel


হিন্দুত্ববাদক ফেচীবাদৰ সৈতে জড়িত কৰি পৰীক্ষাত প্ৰশ্ন! বিতৰ্কত বেচৰকাৰী বিশ্ববিদ্যালয়\nMay 8, 2022 7:41 am\nদেশত ধৰ্মীয় বিষয়কলৈ সংঘাতপূৰ্ণ চৰ্চা অব্যাহত থকাৰ মাজতে এইবাৰ এখন বিশ্ববিদ্যালয়ৰ পৰীক্ষাৰ প্ৰশ্নকাকতৰ এটা প্ৰশ্নকলৈ সৃষ্টি হৈছে বিতৰ্কৰ।\nউত্তৰ প্ৰদেশৰ এই বেচৰকাৰী বিশ্ববিদ্যালয়খনৰ শেহতীয়া এক পৰীক্ষাত পৰীক্ষাৰ্থীৰ বাবে এটা প্ৰশ্ন আছিল,’’ ফেচীবাদৰ সৈতে হিন্দুত্ববাদৰ মিল আছেনে?’’ ইয়াকেলৈ এতিয়া বিতৰ্কৰ সূত্ৰপাত হৈছে। ইতিমধ্যে অভিযুক্ত অধ্যাপকগৰাকীক নিলম্বন কৰা হৈছে।\nউত্তৰ প্ৰদেশৰ নয়দাত থকা সাৰদা বিশ্ববিদ্যালয়ৰ কেইদিনমান পূৰ্বে অনুষ্ঠিত হৈ যোৱা স্নাতক পৰ্যায়ৰ ৰাষ্ট্ৰবিজ্ঞানৰ দ্বিতীয় ষান্মাসিকৰ পৰীক্ষাত ছেকছন ‘এ’ৰ ৬ নম্বৰ প্ৰশ্নটো আছিল, ‘’আপুনি ফেচীবাদৰ বা নাজীবাদৰ সৈতে হিন্দুত্ববাদৰ কোনো মিল বিচাৰি পাইছেনে? যুক্তিসহ লিখক।‘’\nএনেদৰে ধৰ্মীয় প্ৰসংগ টানি আনি প্ৰশ্ন দিয়াৰ বাবে বিতৰ্কই তীব্ৰ ৰূপ লৈছে। গেৰুৱা শিৱিৰৰ দাবী যে বিশ্ববিদ্যালয়খনে ইচ্ছাকৃতভাৱে হিন্দুত্ববাদৰ সৈতে ফেচীবাদ আৰু নাজীবাদৰ তুলনা টানি আনিছে।\nৰাজ্যখনৰ বিজেপি নেতা বিকাশ প্ৰীতম সিনহাই শুকুৰবাৰে ছবিসহ ৰাজ্যৰ মুখ্যমন্ত্ৰী যোগী আদিত্যনাথকো টেগ কৰা এটা টুইটত লিখিছে,’’বিশ্ববিদ্যালয়ৰ নাম সাৰদা। চাওক তেওঁলোকে কি কৰিছে। হিন্দুত্ববাদৰ সৈতে ফেচীবাদ আৰু নাজীবাদৰ তুলনা কৰা হৈছে। জানিব পাৰিছো সেই প্ৰশ্নকাকত এগৰাকী মুছলমান শিক্ষকে প্ৰস্তুত কৰিছিল।‘’বিষয়টোকলৈ ইতিমধ্যে যোগীৰ ৰাজ্যত তীব্ৰ বিতৰ্কৰ সূত্ৰপাত ঘটিছে।\nউল্লেখ্য যে দেশত ধৰ্মীয় উন্মাদনাই ব্যাপক প্ৰ সাৰ লাভ কৰিছে। দিল্লীৰ জাহাংগীৰপুৰীকে ধৰি বিভিন্ন ৰাজ্যত হনুমান জয়ন্তীৰ শোভাযাত্ৰাক কেন্দ্ৰ কৰি অশান্তি বিয়পিছিল। মুম্বাইকে ধৰি মহাৰাষ্ট্ৰত আজান আৰু হনুমান চালিচা বিতৰ্কই উত্তপ্ত কৰিছে। ইয়াৰ মাজতে প্ৰশ্নকাকতৰ বিতৰ্কৰ বাবে এইবাৰ বিতৰ্কৰ মাজলৈ আহিছে নয়দাৰ সাৰদা বিশ্ববিদ্যালয়।


ভাৰতীয় চলচ্চিত্ৰই বিংশ শতাব্দীৰ আৰম্ভণিৰে পৰা বিশ্বৰ চলচ্চিত্ৰত গভীৰ প্ৰভাৱ পেলাবলৈ সক্ষম হৈছে। ভাৰতীয় চলচ্চিত্ৰই অন্ধ্ৰপ্ৰদেশ, অসম, বিহাৰ, গুজৰাট, হাৰিয়ানা, জম্মু আৰু কাশ্মীৰ, কৰ্ণাটক, কেৰালা, মহাৰাষ্ট্ৰ, মণিপুৰ, উৰিষ্যা, পঞ্জাব, তামিলনাডু, উত্তৰ প্ৰদেশ আৰু পশ্চিমবঙ্গৰ পৰা নিৰ্মাণ হোৱা চলচ্চিত্ৰসমূহক সামৰি লয়। দক্ষিণ এছিয়া, মধ্য-প্ৰাচ্য, দক্ষিণ-পূব এছিয়া আৰু পূৰ্বৰ ছোভিয়েট সংঘত ভাৰতীয় চলচ্চিত্ৰৰ গুণগ্ৰাহী দৰ্শক আছে। চলচ্চিত্ৰ ভাৰতৰ এক অতি জনপ্ৰিয় মাধ্যম। দেশখনত বছৰি বিভিন্ন ভাষাত এহাজাৰতকৈয়ো অধিক ছবি নিৰ্মাণ হৈছিল। ইংলেণ্ড, আমেৰিকা যুক্তৰাষ্ট্ৰ আদি দেশতো বিভিন্ন ভাষাত নিৰ্মিত ভাৰতীয় ছবিসমূহৰ দৰ্শক বৃদ্ধি পাই আহিছে। দাদাচাহেব ফালকেক ভাৰতীয় চলচ্চিত্ৰৰ জনক আখ্যা দিয়া হয়। এইগৰাকী ব্যক্তিৰ সন্মানাৰ্থে ভাৰত চৰকাৰে ১৯৬৯ চনৰ পৰা দাদাচাহেব ফাল্কে বঁটা প্ৰৱৰ্তন কৰিছে। প্ৰতিবছৰে যথেষ্ট মৰ্যাদাপূৰ্ণ এই বঁটা ভাৰতীয় চলচ্চিত্ৰলৈ জীৱনজুৰি আগবঢ়োৱা অৱদানৰ বাবে একোগৰাকী চলচ্চিত্ৰ ব্যক্তিত্বক প্ৰদান কৰা হয়।\nবিংশ শতাব্দীত হলিউড আৰু চীনা চলচ্চিত্ৰৰ সৈতে ভাৰতীয় চলচ্চিত্ৰ বিশ্ব পৰ্যায়ৰ উদ্যোগলৈ ৰূপান্তৰিত হয়। ২০১০ চনৰ শেষৰ ফালে প্ৰকাশিত প্ৰতিবেদনত মতে ছবি নিৰ্মাণৰ ক্ষেত্ৰত ভাৰত প্ৰথম স্থানত আছিল। দ্বিতীয় আৰু তৃতীয় স্থানত আছিল ক্ৰমে হলিউড আৰু চীনদেশ। বৰ্দ্ধিত কাৰিকৰী জ্ঞানে উৎপাদিত সামগ্ৰী বিতৰণ আৰু লক্ষ্যশ্ৰোতাৰ ওচৰ চপাৰ প্ৰতিষ্ঠিত চলচ্চিত্ৰীয় পদ্ধতিৰ বিকাশৰ বাট মুকলি কৰিছে। ভিজুৱেল ইফেক্টভিত্তিক চুপাৰ হিৰো আৰু বিজ্ঞান বিষয়ক ছবি 'ক্ৰিছ', 'এণ্ঠিৰান' (Enthiran), 'ৰা.ৱন' আৰু 'ইগা' (Eega)অতি জনপ্ৰিয় হৈছে। ভাৰতীয় ছবিয়ে ৯০খন দেশৰ বজাৰ পাবলৈ সক্ষম হৈছে।\nসত্যজিত ৰায়, মৃণাল সেন, ঋত্বিক ঘটক, আদুৰ গোপালকৃষ্ণন, জি অৰবিন্দন, চাইজি এন কৰুণ, গিৰীশ কাচাৰাৱালী, শ্যাম বেনেগাল, মণি ৰত্নম, জাহ্নু বৰুৱা আদি ভাৰতীয় পৰিচালকৰ ছবি বিভিন্ন আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হৈছে।  শেখৰ কাপুৰ, মীৰা নায়াৰ, ৰাজনেশ ডোমালপল্লী, দীপা মেহতা, নাগেশ কুকুনুৰ, কৰণ জোহৰ আদি ছবি নিৰ্মাতাৰ ছবিও বিদেশৰ বজাৰত সফলতা পাইছে। ভাৰত চৰকাৰে আমেৰিকা যুক্তৰাষ্ট্ৰ, জাপান আদি দেশলৈ বৰ্দ্ধিত হাৰত চলচ্চিত্ৰ প্ৰতিনিধি প্ৰেৰণ কৰিছে। তেনেদৰে ফিল্ম প্ৰডিউচাৰ্চ গীল্ডেও ইউৰোপলৈ ভাৰতীয় ছবিৰ বজাৰখন সম্প্ৰসাৰণ কৰিবলৈ বিভিন্ন দল প্ৰেৰণ কৰিছে। শিৱাজী গণেশন আৰু এচ. ভি. ৰঙ্গৰাৱে ক্ৰমে ১৯৫৬ত এফ্ৰো-এছিয়ান ফিল্ম ফেষ্টিভেল, কাইৰো আৰু ১৯৬৩ত জাকাৰ্টা চলচ্চিত্ৰ মহোৎসৱত Veerapandiya Kattabomman আৰু Narthanasala ছবিত কৰা অভিনয়ৰ বাবে প্ৰথম আন্তঃৰাষ্ট্ৰীয় শ্ৰেষ্ঠ অভিনেতাৰ বঁটা লাভ কৰিছে।\nভাৰতবৰ্ষ সৰ্বাধিক ছবি নিৰ্মাণ কৰোঁতা দেশ। ২০০৯ চনত ভাৰতত ১২৮৮খন কাহিনী চিত্ৰকে ধৰি মুঠ ২৯৬১খন ছবি নিৰ্মিত হৈছে। ভাৰতীয় চলচ্চিত্ৰ উদ্যোগত বিনিয়োগ কৰিবলৈ টুৱেণ্টিথ্ ফক্স চেঞ্চুৰী, চোনী পিকচাৰ, ৱাল্ট ডিজনী, ৱাৰ্নাচ্ ব্ৰাডাৰ্চ্ আদি বিদেশী প্ৰতিষ্ঠান আগবাঢ়ি আহিছে। জি টিভি (Zee), ইউ টিভি (UTV), সুৰেশ প্ৰোডাকচন (Suresh Productions), এডলেবচ্ (Adlabs), চান পিকচাৰচ্, (Sun Pictures) আদি ভাৰতীয় প্ৰতিষ্ঠানেও ছবি নিৰ্মাণ আৰু বিতৰণৰ ব্যৱসায়ত হাত দিছে। চৰকাৰে মাল্টিপ্লেক্সবোৰলৈ কৰ ৰেহাই সুবিধা আগবঢ়োৱাত দেশজুৰি মাল্টিপ্লেক্স নিৰ্মাণৰ ঢৌ উঠিছে। ২০০৩ লৈ ৩০ টাতকৈ অধিক ছবি নিৰ্মাণ কোম্পানীয়ে নেচনেল ষ্টক এক্সচেঞ্জত নাম তালিকাভূক্ত কৰিছে। ইয়ে মাধ্যমটোৰ ব্যৱসায়িক গুৰুত্ব সূচাইছে।\nদক্ষিণ ভাৰতীয় চলচ্চিত্ৰ উদ্যোগে দক্ষিণ ভাৰতীয় ৪টা ভাষাৰ চলচ্চিত্ৰ উদ্যোগক একেলগে বুজায়। সেইকেইটা হল- কন্নড়, মালয়ালম, তামিল আৰু তেলুগু চলচ্চিত্ৰ উদ্যোগ। ভাৰতীয় চলচ্চিত্ৰ উদ্যোগৰ ৭৫% ৰাজহ কেৱল দক্ষিণ ভাৰতীয় চলচ্চিত্ৰ উদ্যোগৰ পৰা সংগৃহীত হয়। লক্ষাধিক প্ৰবাসী ভাৰতীয়সকলক আকৰ্ষণ কৰাৰ অৰ্থে ছবিসমূহৰ ডিভিডি নিৰ্মাণ কৰা হৈছে তথা বহু ভাৰতীয় ছবি তেওঁলোক বাস কৰা দেশসমূহত শ্বুটিং কৰা হৈছে। . মুখ্য ধাৰাৰ ছবিৰ যোগে প্ৰবাসী ভাৰতীয়সকলৰ পৰা ভাৰতীয় ছবিৰ মুঠ ৰাজহৰ ১২% সংগৃহীত হয়। ২০০০ চনত এই ৰাজহৰ পৰিমাণ আছিল US$ ১.৩ বিলিয়ন। ভাৰতীয় ছবিৰ গীতো অন্যতম ৰাজহ আহৰণ কৰোঁতা। এখন ছবিয়ে আহৰণ কৰা ৰাজহৰ ৪–৫% কেবল গীতৰ পৰাই আহে।\n5.6 কন্নড় চলচ্চিত্ৰ\n5.8 মালয়ালম চলচ্চিত্ৰ\n5.11 পঞ্জাবী চলচ্চিত্ৰ\n১৯১২ চনৰ ১৮ মেৰ দিনা মুম্বাইৰ 'কৰোনেচন চিনেমেটোগ্ৰাফ'ত দাদাচাহেৱ টোৰ্ণে পৰিচালিত ভাৰতৰ প্ৰথম নিৰ্বাক কাহিনী চিত্ৰ 'শ্ৰী পুণ্ডলিক' মুক্তি পায়। ভাৰতৰ সৰ্বপ্ৰথম পূৰ্ণদৈৰ্ঘ্যৰ ছবি আছিল দাদাচাহেব ফাল্কে পৰিচালিত ১৯১৩ চনত মুক্তিপ্ৰাপ্ত ৰজা হৰিশ্চন্দ্ৰ। সংস্কৃত গ্ৰন্থ আধাৰিত এইখন এখন নিৰ্বাক ছবি আছিল। ছবিখনত নাৰীৰ ভাও পুৰুষ অভিনেতাই কৰিছিল। শ্ৰী পুণ্ডলিক ছবিখন যদিও ৰজা হৰিশ্চন্দ্ৰতকৈ আগতে মুক্তি পাইছিল, তথাপি ই ভাৰতৰ প্ৰথম ছবিৰ স্বীকৃতি পোৱাৰ পৰা বঞ্চিত হ'ল। কাৰণ পুণ্ডলিক আছিল- এখন বিখ্যাত মাৰাঠী নাটকৰ চিত্ৰৰূপ; ইয়াৰ চিত্ৰগ্ৰহণ কৰিছিল এজন ব্ৰিটিছ ব্যক্তিয়ে; আৰু ইয়াৰ প্ৰচেচিং কৰা হৈছিল লণ্ডনত।\nভাৰতীয় চলচ্চিত্ৰ ইতিহাসৰ আন এগৰাকী পথিকৃৎ আছিল শিল্পী আৰু নিৰ্বাক আৰু সবাক ছবিৰ নিৰ্মাতা ৰঘূপতি ভেংকায়া নাইডু (Raghupathi Venkaiah Naidu), যাক তেলুগু চলচ্চিত্ৰ জনক বুলি গণ্য কৰা হয়। চেন্নাইত চিনেমা-গৃহ নিৰ্মাণ কৰা তেৱেঁই প্ৰথম ব্যক্তি আছিল। এইগৰাকী ব্যক্তিৰ প্ৰতি শ্ৰদ্ধা জনাই অন্ধ্ৰপ্ৰদেশ চৰকাৰে 'ৰঘূপতি ভেংকায়া বঁটা' ১৯৮১ চনৰ পৰা তেলুগু চলচ্চিত্ৰলৈ জীৱনজোৰা অৱদান আগবঢ়োৱা একোগৰাকী শিল্পীক প্ৰদান কৰি আহিছে।\n১৯৩১ চনৰ ১৪ মাৰ্চত আৰ্দেচিৰ ইৰাণীৰ প্ৰথম ভাৰতীয় সবাক ছবি আলম আৰা মুক্তি পায়। ১৯৩১ চনৰ ১৫ চেপ্তেম্বৰত এইচ এম ৰেড্ডী প্ৰযোজিত আৰু পৰিচালিত তেলুগু ভাষাৰ প্ৰথম সবাক ছবি 'ভক্ত প্ৰহ্লাদ' মুক্তি পায়। একে বছৰৰে ৩১ অক্টোবৰত আৰ্দেচিৰ ইৰাণী প্ৰযোজিত আৰু এইচ এম ৰেড্ডী পৰিচালিত তামিল ছবি 'কালিদাস' মুক্তি পায়। সবাক ছবিৰ আৰম্ভণিয়ে ভাৰতত কিছুমান চলচ্চিত্ৰ তাৰকাৰ জন্ম দিলে, যিয়ে অভিনয়ৰ যোগে সন্তোষজনত উপাৰ্জন কৰিবলৈ সক্ষম হৈছিল। ১৯৩০ৰ দশকত শব্দ প্ৰযুক্তিৰ বিকাশৰ লগেলগে ভাৰতীয় ছবিত সংগীতৰ গুৰুত্ব বাঢ়িল। ইন্দ্ৰসভা আৰু দেৱী দেৱ্যানী ছবিৰ যোগে ভাৰতীয় ছবিত নৃত্য-গীতৰ প্ৰাধান্যৰ সূত্ৰপাত হ'ল। চেন্নাই, কলকাতা আৰু মুম্বাইত বহুতো ষ্টুডিঅ' নিৰ্মাণ হ'ল আৰু ১৯৩৫ চনলৈ ছবি নিৰ্মাণ এক সু-প্ৰতিষ্ঠিত ব্যৱসায় ৰূপে গঢ় লৈ উঠিল। দেৱদাসৰ (Devdas) সফলতাই দেশব্যাপি দৰ্শকৰ সৃষ্টি কৰিলে। ১৯৩৪ চনত বোম্বে টকীজ গঠন হ'ল আৰু পুণেৰ প্ৰভাত ষ্টুডিঅই মাৰাঠী দৰ্শকৰ বাবে প্ৰযোজনা আৰম্ভ কৰিলে। ১৯৩৬ চনত মুক্ত পোৱা আধ্যাত্মিক কবি সন্ত তুকাৰামৰ (১৬০৮- ৫০) জীৱন আধাৰিত ছবি ‘সন্ত তুকাৰাম’ ১৯৩৭ চনৰ ভেনিচ চলচ্চিত্ৰ মহোৎসৱত প্ৰদৰ্শিত হৈছিল। ‘সন্ত তুকাৰাম’ আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত প্ৰথম ভাৰতীয় ছবি। এই ছবিখন উক্ত বছৰৰ বিশ্বৰ তিনিখন শ্ৰেষ্ঠ ছবিৰ এখন বুলি বিচাৰকে ৰায় দিছিল।\nচেতন আনন্দৰ সামাজিক বাস্তৱবাদী ছবি 'নীচা নগৰে' ১৯৪৭ত প্ৰথম কেনচ চলচ্চিত্ৰ মহোৎসৱlত গ্ৰেণ্ড প্ৰাইজ লাভ কৰাৰে পৰা ভাৰতীয় ছবিয়ে নিয়মীয়াকৈ ১৯৫০ৰ দশক আৰু ১৯৬০ৰ দশকৰ আগভাগলৈ প্ৰায় প্ৰতি বছৰে কেনচ চলচ্চিত্ৰ মহোৎসৱত প্ৰতিদ্বন্দ্ব্বিতা কৰিছিল আৰু ইয়াৰ বহু সংখ্যকে মহোৎসৱত গুৰুত্বপূৰ্ণ বঁটা পাবলৈ সক্ষম হৈছিল। সত্যজিত ৰয়েও ভেনিচ চলচ্চিত্ৰ মহোৎসৱত 'অপু ট্ৰিল'জী'ৰ দ্বিতীয় অংশ 'অপৰাজিত'ৰ (১৯৫৬) বাবে গোল্ডেন লায়ন আৰু বাৰ্লিন আন্তঃৰাষ্ট্ৰীয় চলচ্চিত্ৰ মহোৎসৱত গোল্ডেন বিয়েৰ আৰু শ্ৰেষ্ঠ পৰিচালনাৰ বাবে দুটা চিলভাৰ বিয়েৰ জয় কৰিছিল। ৰয়ৰ সমসাময়িক ঋত্বিক ঘটক আৰু গুৰু দত্তই তেওঁলোকৰ জীৱন-কালত বিশেষ মনোযোগ নাপালে যদিও বহু পলমকৈ ১৯৮০ আৰু ১৯৯০ৰ দশকত তেওঁলোকৰ কৰ্মৰাজিয়ে আন্তঃৰাষ্ট্ৰীয় স্বীকৃতি লাভ কৰিছিল। ১৯৯২ত ব্ৰিটিছ চলচ্চিত্ৰ আলোচনী 'চাইট এণ্ড চাউণ্ড'ৰ সমালোচকৰ বাছনিত সৰ্বকালৰ 'শীৰ্ষৰ ১০জন পৰিচালক'ৰ তালিকাত ৭ম স্থান পোৱাৰ বিপৰীতে উক্ত আলোচনীখনৰ 'মহান পৰিচালকৰ তালিকাত গুৰু দত্তই ৭৩ তম স্থান পাইছিল।\nএই যুগটোত ভাৰতৰ বিভিন্ন অঞ্চলৰ পৰা নিৰ্মাণ হোৱা যথেষ্ট সংখ্যক ছবি বিভিন্ন সমালোচক আৰু পৰিচালকৰ বাছনিত সৰ্বাকালৰ মহান ছবিৰ তালিকাত অন্তৰ্ভুক্ত হৈছে। এই সন্ধিক্ষণতে লোক-কাহিনী, ফেণ্টাচী, পৌৰাণিক আদি বিষয়-বস্তুৰে মায়াবাজাৰ and নৰ্তনশালা আদি ছবি নিৰ্মাণেৰে তামিল আৰু তেলুগু চলচ্চিত্ৰয়ো সোণালী যুগৰ সূচনা কৰিছিল। 'চাইট আৰু চাউণ্ড'ৰ প্ৰতি দহ বছৰৰ মূৰে-মূৰে হোৱা বিভিন্ন সমালোচকৰ বাছনিত (Critics' Poll) সত্যজিত ৰায়ৰ 'অপু ট্ৰিল'জী', 'জলচাঘৰ', 'চাৰুলতা' আৰু 'অৰণ্যেৰ দিন ৰাত্ৰি' অন্তৰ্ভুক্ত হৈছিল। 'চাইট এণ্ড চাউণ্ড'ৰ ২০০২ ৰ বাছনিত গুৰু দত্তৰ ছবি 'প্যাসা' আৰু 'কাগজ কে ফুল', ঋত্বিক ঘটকৰ 'মেঘে ঢাকা তাৰা' আৰু 'কোমল গান্ধাৰ', ৰাজ কাপুৰৰ 'আৱাৰা', বিজয় ভাটৰ 'বিজু বাৱৰা' মেহবুব খানৰ 'মাদাৰ ইণ্ডিয়া' আৰু কে আচিফৰ 'মুগল-ই-আজম'-এ স্থান পাইছিল। এছীয় চলচ্চিত্ৰ বিষয়ক আলোচনী 'চিনেমায়া'ৰ ১৯৯৮ৰ সমালোচকৰ বাছনিত সত্যজিত ৰায়ৰ 'অপু ট্ৰিল'জী', 'চাৰুলতা', 'জলসাঘৰ' আৰু ঋত্বিক ঘটকৰ 'সুবৰ্ণৰেখা'ই স্থান পাইছিল। ২০০৫ত 'টাইম মেগাজিন'ৰ সৰ্বকালৰ ২৫০খন শ্ৰেষ্ঠ ছবিৰ তালিকাত 'অপু ট্ৰিল'জী' আৰু 'প্যাসা'ই স্থান পাইছিল।\n১৯৮৭ত কন্নড় ভাষাৰ ছবি Tabarana Kathe মুক্তি পায়; যাৰ বিষয়বস্তু আছিল চৰকাৰী যন্ত্ৰটোৰ দুৰ্বলতা। এই ছবিখন তাচখণ্ড, Nantes, টকিঅ', ৰাচিয়া চলচ্চিত্ৰ মহোৎসৱকে ধৰি বিভিন্ন চলচ্চিত্ৰ মহোৎসৱত প্ৰদৰ্শিত হয়।\nভাৰতীয় চলচ্চিত্ৰৰ সোণালী যুগৰ অন্ত পৰাৰ পিছত মালায়ালম চলচ্চিত্ৰৰ সোণালী যুগৰ আৰম্ভ হয়। মালয়ালম ছবিৰ এই সোণালী যুগ ১৯৮০ দশকৰ পৰা ১৯৯০ দশকৰ আগভাগলৈ চলে। এই সময়চোৱাৰ ভাৰতৰ বহুকেইজন উচ্চ প্ৰশংসিত ছবি নিৰ্মাতা, যেনে- আদুৰ গোপালকৃষ্ণন, জি অৰবিন্দন, টি ভি চন্দ্ৰন আৰু চাজী এন কৰুণ মালয়ালম চলচ্চিত্ৰ জগতৰ পৰা আহিছিল। সত্যজিত ৰায়ৰ আত্মিক উত্তৰাধিকাৰী বুলি প্ৰায়ে গণ্য কৰা আদুৰ গোপালকৃষ্ণনে এই সময়চোৱাৰ ভিতৰত লণ্ডন চলচ্চিত্ৰ মহোৎসৱত "চাডাৰলেণ্ড ট্ৰফী" বিজেতা Elippathayam-কে (১৯৮১) ধৰি কেইখনমান উচ্চ প্ৰশংসিত ছবি নিৰ্মাণ কৰে। তেখেত ১৯৮৯ত মুক্তিপ্ৰাপ্ত আন এখন ছবি Mathilukal-এ ভেনিচ চলচ্চিত্ৰ মহোৎসৱত গুৰুত্বপূৰ্ণ বঁটা লাভ কৰে। চাজী এন কৰুণৰ প্ৰথম ছবি পিৰাভীয়ে (১৯৮৯) ১৯৮৯, কেন চলচ্চিত্ৰ মহোৎসৱত Camera d'Or বঁটা লাভ কৰে। আনহাতে তেওঁৰ আন এখন ছবি "স্বহম"য়ে ১৯৯৪, কেন চলচ্চিত্ৰ মহোৎসৱত Palme d'Or বঁটাৰ বাবে প্ৰতিদ্বন্দ্ব্বিতা আগবঢ়ায়। ষ্টাণ্ট, অভিনেতা 'জয়ন'ৰ (Jayan) একচন ছবিৰে ব্যৱসায়িক মালায়ালম ছবিয়েও জনপ্ৰিয়তা লাভ কৰিবলৈ আৰম্ভ কৰে। কিন্তু এই অভিনেতাগৰাকীৰ সফলতাৰ কাহিনী তেনেই চমু। কোলিলাক্কম (Kolilakkam) নামৰ ছবি এখনৰ ষ্টাণ্ট দৃশ্য শ্বুটিং কৰিবলৈ গৈ এই এই অভিনেতাগৰাকীৰ মৃত্যু হয়। মোহনলাল অভিনীত যোদ্ধা ছবিখন ইয়াৰ একচন দৃশ্যসমূহ আৰু কাৰিকৰী দিশটোৰ বাবে প্ৰশংসিত হৈছিল।\n২০১৯ বৰ্ষত কেন্দ্ৰীয় চলচ্চিত্ৰ প্ৰমাণন বোৰ্ডে প্ৰমাণপত্ৰ প্ৰদান কৰা ভাষাভিত্তিক ছবিৰ সংখ্যা\nগুজৰাটী চলচ্চিত্ৰ উদ্যোগৰ আৰম্ভণি হৈছিল ১৯৩২ চনত। তেতিয়াৰ পৰা গুজৰাটী চলচ্চিত্ৰই ভাৰতীয় চলচ্চিত্ৰলৈ গুৰুত্বপূৰ্ণ অৱদান আগবঢ়াইছে। বলিউডলৈ গুজৰাটে বিশাল বৰঙণি আগবঢ়াইছে। বহুকেইজন গুজৰাটী অভিনয়শিল্পীয়ে ভাৰতীয় চলচ্চিত্ৰ উদ্যোগলৈ যশস্যা কঢ়িয়াই আনিছে। সঞ্জীৱ কুমাৰ, ৰাজেন্দ্ৰ কুমাৰ, বিন্দু, আশা পাৰেখ, কিৰণ কুমাৰ, অৰবিন্দ ত্ৰিবেদী, অৰুণা ইৰানী, মল্লিকা সাৰাভাই, নৰেশ কানোদিয়া, মহেশ কানোদিয়া, আচৰাণী আদি শিল্পীয়ে গুজৰাটী ছবিত অভিনয় কৰিছে। প্ৰথম গুজৰাটী ছবি 'নৰসিংহ মেহতা' ১৯৩২ত মুক্তি পায়। ইয়াৰ পৰিচালক আছিল নানুভাই ৱকীল আৰু অভিনয় কৰিছিল মোহনলালা, মাৰুতিৰাও, মাষ্টাৰ মনহৰ, মিচ মেহতাব আদিয়ে। এই ছবিখন এগৰাকী মধ্যয়ুগীয় গুজৰাটী সন্ত, কবি নৰসিংহ মেহতাৰ জাৱনৰ আধাৰত নিৰ্মাণ কৰিছিল। ১৯৩৫ চনত অন্য এখন সামাজিক ছবি হোমি মাষ্টাৰ পৰিচালিত ঘৰ জামাই মুক্তি পায়। ইয়াত অভিনয় কৰিছিল হীৰা, যমুনা, বেবী নুৰজাহান, আমু, আলীমিঞা, জামচেদজী আৰু গুলাম ৰচুলে। কমেডীভিত্তিক এই ছবিখনে দৰ্শকৰ ভাল সঁহাৰি পাইছিল।\nজনপ্ৰিয়ভাৱে বলিউড বুলি জনাজাত মুম্বাইৰ হিন্দী চলচ্চিত্ৰ উদ্যোগ ভাৰতীয় চলচ্চিত্ৰ উদ্যোগৰ সৰ্ববৃহৎ আৰু সৰ্বাধিক জনপ্ৰিয় ঠাল। হিন্দী ছবি অছুৎ কন্যা (১৯৩৬) আৰু সুজাতাত (১৯৫৯) ভাৰতৰ জাতি-ভেদ প্ৰথাক উদঙাই দেখুৱাইছে। বিদেশত ৰাজ কাপুৰৰ আৱাৰাৰ চমকপ্ৰদ সাফল্যই উদ্যোগটোলৈ আন্তঃৰাষ্ট্ৰীয় পৰিচিতি আনি দিছিল। ১৯৯০ বৰ্ষত দিলৱালে দুলহনিয়া লে যায়েঙ্গে ছবিয়ে প্ৰাচ্যাত্বত হিন্দী ছবিৰ ব্যৱসায়িক উপস্থিতি পঞ্জীয়ন কৰিলে। হিন্দী ছবিৰ জনপ্ৰিয়তাৰ ফলস্বৰূপে ফিল্মফেয়াৰ, ষ্টাৰডাষ্ট, চিনেব্লিটজ, আদি হিন্দী চলচ্চিত্ৰভিত্তিক আলোচনীবোৰো যথেষ্ট জনপ্ৰিয় হয়। ছবি চাই চাপৰি বজোৱা, গীত আওৰোৱা, সংলাপ আবৃত্তি কৰা আদি দৰ্শকৰ প্ৰতিক্ৰিয়াই হিন্দী ছবিৰ সৈতে দৰ্শক যে নিবিড়ভাবে জড়িত, সেইটোকে সূচায়।\nকন্নড় চলচ্চিত্ৰ[সম্পাদনা কৰক]\nপ্ৰধান প্ৰবন্ধ: কন্নড় চলচ্চিত্ৰ\nবাংগালুৰুক কেন্দ্ৰ কৰি গঢ় লোৱা কন্নড় চলচ্চিত্ৰ উদ্যোগ (ಕನ್ನಡ ಚಿತ್ರೋಧ್ಯಮ) বা চন্দালউডে মূলতঃ কৰ্ণাটক ৰাজ্যৰ দৰ্শকক উদ্যেশি ছবি নিৰ্মাণ কৰে। ৰাজকুমাৰ আছিল কন্নড় চলচ্চিত্ৰৰ প্ৰথিতযশা অভিনেতা। এগৰাকী অভিনেতা ৰূপে তেওঁ ভিন-ভিন চৰিত্ৰত অভিনয় কৰাৰ উপৰিও ছবি আৰু এলবামৰ বাবে শতাধিক গীত গাইছে। অন্যান্য শীৰ্ষস্থানীয় কন্নড় আৰু টুলু অভিনয় শিল্পীসকল হ'ল- বিষ্ণুবৰ্দ্ধন, অম্বৰিশ, ৰবিচন্দ্ৰন, গিৰীশ কৰ্ণাড, প্ৰকাশ ৰাজ, শঙ্কৰ নাগ, অনন্ত নাগ, উপেন্দ্ৰ, দৰ্শন, সুদীপ, গণেশ, শিৱৰাজ কুমাৰ, পুনিত ৰাজকুমাৰ, কল্পনা, ভাৰতী, জয়ন্তী, পাণ্ডাৰী বাই, তাৰা, উমাৰী আৰু ৰামীয়া।\nগিৰীশ কাচাৰাৱলী এগৰাকী ৰাষ্ট্ৰীয় পৰিচিতি লাভ কৰা কন্নড় ছবিৰ পৰিচালক। অন্যন্য শীৰ্ষস্থানীয় কন্নড় ছবিৰ পৰিচালকসকল হ'ল- পুত্তান্নাl, জি ভি আয়াৰ, গিৰীশ কৰ্ণাড, টি এচ নাগাভৰাণা, উপেন্দ্ৰ, যোগৰাজ ভাট, দুনীয়া সুৰী. জি কে ভেঙ্কটেষ, বিজয়া ভাস্কৰ, ৰাজন-নাগেন্দ্ৰ, হামচালেখা, গুৰুকিৰণ, অনুপ চিলিন আৰু ভি হৰিকৃষ্ণ।\nবঙালী আৰু মালয়ালম ছবিৰ দৰে কন্নড় চলচ্চিত্ৰ উদ্যোগেও ভাৰতীয় সমান্তৰাল চলচ্চিত্ৰলৈ প্ৰভুত অৰিহনা আগবঢ়াইছে। এই ধাৰাৰ কেইখনমান উল্লেখনীয় ছবি হ'ল- ইউ আৰ অনন্তমূৰ্তিৰ উপন্যাসৰ আধাৰত নিৰ্মাণ কৰা সংস্কাৰ, বি ভি কাৰান্থৰ চোমানা দুদি, তবৰনা কাথে, Vamshavruksha, কাডু কুডুৰে, হামচাগীথে, Bhootayyana Maga Ayyu, এক্সিডেণ্ট, মানস সৰোবৰ, ঘটশ্ৰাদ্ধ, মানে, ক্ৰৌড়, থাই চাহেবা, দ্বীপা।\nমালয়ালম চলচ্চিত্ৰ[সম্পাদনা কৰক]\nচাজী এন কৰুণ, মালয়ালম ছবিৰ পৰিচালক\nকিছুমান চলচ্চিত্ৰ পত্ৰিকাই ম'লিউড বুলি আখ্যা দিয়া ভাৰতৰ কেৰালা ৰাজ্যৰ কোচী আৰু থিৰুঅনন্তপুৰম কেন্দ্ৰিক 'মালয়ালম চলচ্চিত্ৰ' ভাৰতৰ চতুৰ্থ বৃহৎ চলচ্চিত্ৰ উদ্যোগ। মালয়ালম চলচ্চিত্ৰ উদ্যোগক কম বাজেট, অথচ উচ্চমানৰ কাৰিকৰী নৈপুণ্যৰে নিৰ্মিত সমান্তৰাল আৰু মুখ্যধাৰাৰ ছবিৰ সংযোগ সেতু বুলি জনা যায়। আদুৰ গোপালকৃষ্ণন, চাজী এন কৰুণ, জি অৰবিন্দন, কে জি জৰ্জ, পদ্মৰাজন, সত্যন অণ্টিকাড়, টি ভি চন্দ্ৰন, ভাৰথন আদি আগশাৰীৰ মালয়ালম ছবি নিৰ্মাতা।\n১৯২৮ত নিৰ্মিত আৰু জে চি ডেনী পৰিচালিত এখন নিৰ্বাক ছবি 'ৱিগাথাকুমাৰন'ক মালয়ালম চলচ্চিত্ৰৰ আৰম্ভণি বুলি আখ্যায়িত কৰা হৈছে। ১৯৩৮ত মুক্তিপ্ৰাপ্ত 'বালান' প্ৰথম সবাক মালয়ালম ছবি। ১৯৪৭ চনত কেৰালাত উডয়ন ষ্টুডিঅ' স্থাপন নকৰালৈকে মুখ্যতঃ তামিল ব্যক্তিয়ে মালয়ালম ছবি নিৰ্মাণ কৰিছিল। ১৯৫৪ত 'নীলাক্কুয়ী' ছবিখনে ৰাষ্ট্ৰপতিৰ ৰূপৰ পদক পাই দেশৰ দৃষ্টি আকৰ্ষণ কৰিলে। ছবিখনৰ চিত্ৰনাট্যকাৰ আছিল প্ৰখ্যাত মালয়ালম উপন্যাসিক উৰুব; পৰিচালক আছিল পি ভাস্কৰণ আৰু ৰামু কৰিয়াট। এইখন প্ৰথম প্ৰকৃত মালায়ালী ছবি বুলি গণ্য কৰা হয়। এটা ছাত্ৰৰ দলে নিৰ্মাণ কৰা ১৯৫৫ চনত মুক্তি পোৱা 'নিউজপেপাৰ বয়জ' প্ৰথম ভাৰতীয় নৱ-বাস্তৱবাদী ছবি আছিল। থাকাজী শিৱশঙ্কৰ পিলানীৰ উপন্যাসৰ ভিত্তিত ৰামু কৰিয়াটে পৰিচালনা কৰা ' চামীন' (১৯৬৫) ছবিখন অতি জনপ্ৰিয় হোৱাৰ উপৰিও ই শ্ৰেষ্ঠ কাহিনী চিত্ৰৰ ৰাষ্ট্ৰীয় চলচ্চিত্ৰ বঁটা লাভ কৰা প্ৰথম দক্ষিণ ভাৰতীয় ছবিৰ খ্যাতি অৰ্জন কৰিছিল।\n১৯৮৬ ৰ পৰা ১৯৯০লৈ মালয়ালম চলচ্চিত্ৰৰ সোণালী যুগ আখ্যা দিয়া হয়। এই সময়চোৱাত অভিনেতা মোহনলাল, মামুতি,, শ্ৰীনিবাসন; ছবি নিৰ্মাতা আই ভি শশী, ভাৰতন, পদ্মৰাজন, কে জি জৰ্জ, সত্যন অণ্টিকাড়, প্ৰিয়দৰ্শন, এ কে লোহিতদাস, চিদ্দিকলাল আদিয়ে মালয়ালম চলচ্চিত্ৰ জগতত প্ৰভাৱ বিস্তাৰ কৰি আছিল।\nমাৰাঠী চলচ্চিত্ৰই (मराठी चित्रपट) মহাৰাষ্ট্ৰ ৰাজ্যৰ পৰা নিৰ্মাণ হোৱা মাৰাঠী ভাষাৰ ছবিৰ উদ্যোগক সূচায়। প্ৰভাত ফিল্মচে নিৰ্মাণ কৰা মাৰাঠী ভাষাৰ প্ৰথম সবাক ছবি 'অয়োধ্যাচা ৰাজা' ১৯৩২ চনত, অৰ্থাৎ প্ৰথম ভাৰতীয় সবাক ছবি 'আলম আৰা'ৰ এবছৰ পিছতে মুক্তি পাইছিল। বৰ্তমান এই উদ্যোগ মুম্বাই কেন্দ্ৰিক যদিও প্ৰথম অৱস্থাত মাৰাঠী চলচ্চিত্ৰ উদ্যোগ কোহলাপুৰ আৰু পিছলৈ পুণেত প্ৰস্ফুটিত আৰু বিকশিত হৈছিল। শ্ৰেষ্ঠ মাৰাঠী ছবিৰ তালিকাখন দীঘলীয়া যদিও ইয়াত কেইখনমানৰ নামোল্লেখ কৰা হ'ল- ',সংগতে আইকা', 'এক গাঁও বৰা ভাগড়ী', 'পিঞ্জৰা', 'সিংহাসন', 'পাথলাগ', 'জেইট ৰে জেইট', 'সামনা', 'সাঁথ ৱাহাতে কৃষ্ণমাই', 'সন্ত তুকাৰাম', 'শ্যামাচী আই' ইত্যাদি। বহুকেইজন মাৰাঠী ছবিৰ অভিনয় শিল্পীয়ে বলিউডলৈয়ো প্ৰভুত অৰিহনা আগবঢ়াইছে। তেনে কেইগৰাকীমান শিল্পী হ'ল- নূতন, তনুজা, ভি শান্তাৰাম, ড॰ শ্ৰীৰাম লাগু, নানা পাটেকাৰ, স্মিতা পাটিল, মাধুৰী দীক্ষিত, সোণালী কুলকাৰ্ণী, সোণালী বেন্দ্ৰে, উৰ্মিলা মাটোন্দকাৰ, ৰীমা লাগু, ললিতা পাৱাৰ, মমতা কুলকাৰ্ণী, নন্দা, পদ্মিনী কোহলাপুৰি, সদাশিৱ অম্ৰপুৰকাৰ, শসীন খেৰেকাড়, দুৰ্গা খোটে ইত্যাদি। দুখন মাৰাঠী ছবি শ্বাস (২০০৪) আৰু হৰিশ্চন্দ্ৰাচী ফেক্টৰী (২০০৯) অস্কাৰৰ মনোনয়নৰ বাবে প্ৰেৰণ কৰা হৈছিল।\nপঞ্জাবী চলচ্চিত্ৰ[সম্পাদনা কৰক]\nকে. ডি. মেহৰাই প্ৰথম পঞ্জাবী ছবি 'চেইলা' নিৰ্মাণ কৰিছিল, যিখন ছবিখনক 'পিণ্ড কি কুড়ী' বুলিও জনা যায়। বেবী নুৰজাহানে এই ছবিখনত অভিনেত্ৰী আৰু গায়িকা ৰূপে পদাৰ্পন কৰিছিল। 'চেইলা' কলকাতাত নিৰ্মাণ কৰা হৈছিল আৰু ব্ৰিটিছ শাসিত পঞ্জাব ৰাজ্যৰ লাহোৰত মুক্তি দিয়া হৈছিল। ছবিখনে পঞ্জাবত দৰ্শকৰ ভাল সঁহাৰি লাভ কৰিছিল। 'চেইলা'ৰ পৰা প্ৰেৰণা লৈ বহু কেইজন প্ৰযোজকে পঞ্জাবী ছবি নিৰ্মাণ কৰে। ১৯৭০ লৈকে বছৰি গড়ে নিৰ্মাণ কৰা ছবিৰ সংখ্যা আছিল ৯খন, ১৯৮০ লৈকে আছিল ৮খন আৰু ১৯৯০ লৈকে আছিল ৬খন। ১৯৯৫ত মুক্তি পায় ৯খন ছবিয়ে। ১৯৯৬ আৰু ১৯৯৭ত মুক্তি পোৱা ছবিৰ সংখ্যা হ্ৰাস পাই হয়গৈ ক্ৰমে ৭খন আৰু ৫খন। ২০০৯ চনলৈকে ন শতাধিক ছবি এই ভাষাত নিৰ্মাণ কৰা হয়। ২০০০ চনৰ পৰা পঞ্জাবী চলচ্চিত্ৰই যেন পুনৰ্জীৱন পায়। মুক্তি পোৱা ছবিৰ সংখ্যা আৰু বাজেটৰ পৰিমাণ ক্ৰমশঃ বাঢ়ি আহে।\nক'লিউড বুলি জনাজাত তামিল চলচ্চিত্ৰ উদ্যোগ ভাৰতৰ তিনিটা বৃহত্তম চলচ্চিত্ৰ উদ্যোগৰ অন্যতম। ছবি নিৰ্মাণৰ সংখ্যাৰ দিশৰ পৰা তামিল চলচ্চিত্ৰ উদ্যোগে ২০১২ চনত হিন্দী আৰু তেলুগু চলচ্চিত্ৰৰ পিছতে অৱস্থান কৰিছে যদিও ৰাজহ উপাৰ্জন, উত্পাদন আৰু বিশ্বব্যাপি বিতৰণৰ দিশৰ পৰা ইয়াৰ স্থান দ্বিতীয়। তামিলনাডু ৰাজ্যৰ চেন্নাইৰ কোডামবক্কমত গঢ় লোৱা এই উদ্যোগৰ ছবি এছিয়া, দক্ষিণ এছিয়া, উত্তৰ আমেৰিকা, ইউৰোপ আৰু ওচেনিয়াত বিতৰণ কৰা হয়। এই উদ্যোগটোৱে শ্ৰীলংকা, মালয়েছিয়া, চিংগাপুৰ আৰু কানাডাৰ পৰা নিৰ্মাণ হোৱা তামিল ছবিক অনুপ্ৰেৰণা যোগাইছে। তামিল চলচ্চিত্ৰ আৰু দ্ৰাবিড়ীয় ৰাজনীতি- পৰস্পৰে পৰস্পৰক গভীৰভাবে প্ৰভাৱান্বিত কৰিছে।\n১৯৮৫ চনত ২৩৬খন ছবি নিৰ্মাণেৰে তামিল চলচ্চিত্ৰ শিখৰত উপনীত হৈছে। হিন্দী ছবিৰ পিছতে তামিল ছবিয়ে সৰ্বাধিক সংখ্যক ছবি একাডেমী বঁটাৰ বাবে (যাক জনপ্ৰিয়ভাবে অস্কাৰ বঁটা বুলি জনা যায়) প্ৰেৰণ কৰিছে। কমল হাচান এগৰাকী ভিন্নমুখী চৰিত্ৰত অভিনয় কৰা এগৰাকী প্ৰতিভাশালী অভিনেতা,যিয়ে বহুকেইবাৰ চাউদাৰ্ণ ফিল্মফেয়াৰ বঁটা লাভ কৰিছে। তেৱেঁই সৰ্বাধিক সংখ্যক ৰাষ্ট্ৰীয় চলচ্চিত্ৰ বঁটা লাভ কৰিছে। তামিল চলচ্চিত্ৰ উদ্যোগৰ আগশাৰীৰ সঙ্গীত পৰিচালক ইলায়াৰাজা আৰু এ আৰ ৰহমানে অন্যান্য আঞ্চলিক চলচ্চিত্ৰ উদ্যোগবোৰতো প্ৰবেশ কৰি গভীৰ চাপ পেলাবলৈ সক্ষম হৈছে। বলিউডত বহুতো তামিল মূলৰ অভিনেত্ৰী আছে। এই অভিনেত্ৰীসকলৰ বহুকেইগৰাকী তামিল ছবিৰ পৰাই বলিউডলৈ আহিছে যদিও কেইগৰাকীমানে অভিনয় জীৱনৰ আৰম্ভণি তামিল ছবিৰে কৰা নাছিল। তামিল মূলৰ অভিনেত্ৰীসকলৰ ভিতৰত আছে- বৈজয়ন্তীমালা, ৱাহীদা ৰহমান, হেমা মালিনী, ৰেখা, শ্ৰীদেৱী, মীনাক্ষী শেষাদ্ৰী, বিদ্যা বালান আদি।\nপ্ৰধান প্ৰবন্ধ: মচলা ছবি\nপ্ৰধান প্ৰবন্ধ: সমান্তৰাল চলচ্চিত্ৰ\nসমান্তৰাল চলচ্চিত্ৰ বা কলাত্মক চলচ্চিত্ৰ বা ভাৰতীয় নৱ লহৰ (Indian New Wave) হৈছে ভাৰতীয় চলচ্চিত্ৰৰ এক বিশেষ বিপ্লৱ য'ত বাস্তৱিক সমলৰে বৰ্তমান সময়ৰ সামাজিক-ৰাজনৈতিক দিশত আলোকপাত কৰা হয়। ভাৰতীয় মূল সুঁতিৰ চলচ্চিত্ৰতকৈ ইয়াৰ ধাৰা বেলেগ; ফৰাচী নৱ লহৰ, জাপানীজ নৱ লহৰ আৰম্ভ হোৱাৰ সময়তে ইয়াৰো আৰম্ভণি। প্ৰথম বঙালী চলচ্চিত্ৰৰে আৰম্ভ হোৱা এই বিপ্লৱ পিছলৈ আন আন ৰাজ্যলৈকো বিয়পি পৰে। এই ধাৰাৰ কিছুমান ছবিয়ে ব্যৱসায়িক সফলতাও লাভ কৰিবলৈ সমৰ্থ হয়। ইয়াৰে আৰম্ভণিকালৰ উদাহৰণ আছিল বিমল ৰয়ৰ হিন্দী বোলছবি "দো বিঘা জমিন। " ছবিখনে সমালোচকৰ প্ৰশংসাৰ লগতে ব্যৱসায়িক সফলতা লাভ কৰে আৰু ১৯৫৪ চনৰ কাঁ চলচ্চিত্ৰ মহোৎসৱত বঁটা লাভ কৰে। ছবিখনৰ সফলতাই আন আন বোলছবি নিৰ্মাতাকো এই ধাৰাৰ প্ৰতি আকৰ্ষিত কৰে।\nনৱ-বাস্তৱবাদী চলচ্চিত্ৰ নিৰ্মাতাসকলৰ ভিতৰত বঙালী ছবি নিৰ্মাতা সত্যজিত ৰয়, ঋত্বিক ঘটক, মৃণাল সেন, শ্যাম বেনেগাল, চাজি এন কৰুণ, আদুৰ গোপালকৃষ্ণন, গিৰিশ কাচাৰাৱল্লী আদি অন্যতম। ৰায়ৰ বোলছবিসমূহৰ ভিতৰত "অপু ট্ৰয়ী" (The Apu Trilogy) বিখ্যাত; তিনিখন ছবি পথেৰ পাঁচালী (১৯৫৫), অপৰাজিত' (১৯৫৬) আৰু অপুৰ সংসাৰ (১৯৫৯)ৰে ই গঠিত। তিনিওখন ছবিয়ে কাঁ চলচ্চিত্ৰ মহোৎসৱ, বাৰ্লিন আন্তঃৰাষ্ট্ৰীয় চলচ্চিত্ৰ মহোৎসৱ আৰু ভেনিছ চলচ্চিত্ৰ মহোৎসৱত বঁটা লাভ কৰে আৰু ছবিকেইখনক বিশ্বৰ সৰ্বকালৰ শ্ৰেষ্ঠ বোলছবিসমূহৰ মাজত স্থান দিয়া হয়।\nভাৰতীয় চলচ্চিত্ৰত সঙ্গীত হৈছে ৰাজহ উৎপাদনৰ এক গুৰুত্বপূৰ্ণ আহিলা। কেৱল সঙ্গীতৰ কপিৰাইটেই ভাৰতত বোলছবি এখনৰ মুঠ ৰাজহ আয়ৰ ৪-৫% মুকলি কৰে। ভাৰতৰ প্ৰধান সঙ্গীত কোম্পানীসমূহ হৈছে চাৰেগামা (Sa Re Ga Ma), চ'নী মিউজিক (Sony Music) আদি। ব্যৱসায়িক দিশত চলচ্চিত্ৰ সঙ্গীতে ভাৰতৰ মুঠ সঙ্গীত বিক্ৰীৰ ৪৮% আয় কৰে। এখন ভাৰতীয় বোলছবিত গোটেই দৈৰ্ঘ্য বিয়পি সাধাৰণতে ৫-৬টা ক'ৰিয়'গ্ৰাফ কৰা গান থাকে।\nফিল্মফেয়াৰ বঁটা (Filmfare Awards, Filmfare Awards South) ১৯৫৪ বেনেট, কোলমেন এণ্ড কোম্পানী লিমিটেড\n↑ Mother India সম্পৰ্কে ইণ্টাৰনেট মুভি ডাটাবেছত থকা তথ্য।\n↑ "Film Federation Of India". http://www.filmfed.org/downloads/Language-wise-Region-2018-19-26062019.pdf.\n↑ উদ্ধৃতি ত্ৰুটি: অবৈধ <ref> টেগ; Annual Report নামৰ refৰ বাবে কোনো পাঠ্য প্ৰদান কৰা হোৱা নাই\n↑ 149.0 149.1 149.2 149.3 Thompson, 74\n↑ 150.0 150.1 Zumkhawala-Cook, 312\n"https://as.wikipedia.org/w/index.php?title=ভাৰতীয়_চলচ্চিত্ৰ&oldid=299963"ৰ পৰা অনা হৈছে\nএই পৃষ্ঠাখন ২৩ ছেপ্টেম্বৰ, ২০২১ তাৰিখে ১০:২২ বজাত অন্তিম সংশোধন কৰা হৈছিল।


পি ভি সিন্ধুৰ সৈতে আইচক্ৰীম খাব প্ৰধানমন্ত্ৰীয়ে ! -\nHomeৰাষ্ট্ৰীয়পি ভি সিন্ধুৰ সৈতে আইচক্ৰীম খাব প্ৰধানমন্ত্ৰীয়ে !\nPrevious articleআঘাতেও ৰুদ্ধ কৰিব পৰা নাছিল সতীশৰ প্ৰচেষ্টা\nNext articleট্ৰ’ল কৰাৰ পূৰ্বে মোৰ সন্তানৰ কথা ভাবকঃ শিল্পা ছেট্টী


porn video went on during court proceedings djokovics visa case | টেনিছ খেলুৱৈ নোভাক জকোভিচৰ এটা গোচৰৰ শুনানিৰ সময়ত ক'ৰ্টত চলিল পৰ্ন ভিডিঅ', কাণ্ড দেখি অবাক প্ৰত্যক্ষদৰ্শী– News18 assam\nDjokovic’s Hearing: টেনিছ খেলুৱৈ নোভাক জকোভিচৰ এটা গোচৰৰ শুনানিৰ সময়ত ক'ৰ্টত চলিল পৰ্ন ভিডিঅ', কাণ্ড দেখি অবাক প্ৰত্যক্ষদৰ্শী\nমাইক্ৰ'ছফ্ট টীম লিংকৰ জৰিয়তে মানুহে এই শুনানি প্ৰত্যক্ষ কৰি থাকোঁতে এনে ঘটনা ঘটে।\nLast Updated : January 11, 2022, 14:41 IST\nবিশ্বৰ শীৰ্ষৰ টেনিছ খেলুৱৈ নোভাক জকোভিচ (Novak Djokovic)ক অষ্ট্ৰেলিয়া চৰকাৰে আৰু দেশৰ পৰা নিৰ্বাসিত কৰিব নোৱাৰে। জকোভিচে অষ্ট্ৰেলিয়া চৰকাৰৰ বিৰুদ্ধে ভিছা বাতিলৰ গোচৰত জয় লাভ কৰে। জকোভিচৰ গোচৰৰ শুনানি অষ্ট্ৰেলিয়াৰ মেলবৰ্ন আদালতত হৈছিল। উল্লেখ্য, অষ্ট্ৰেলিয়ান অ'পেনৰ বাবে মেলবৰ্নত উপস্থিত হোৱাৰ পিছত অষ্ট্ৰেলিয়াই কোৰোনা ভেকছিন গ্ৰহণ নকৰাৰ বাবে তেওঁৰ ভিছা বাতিল কৰে আৰু তেওঁক মেলবৰ্নৰ এখন শৰণাৰ্থী হোটেললৈ (immigration detention hotel) প্ৰেৰণ কৰে।\nজকোভিচে অষ্ট্ৰেলিয়া চৰকাৰৰ পদক্ষেপক আদালতত প্ৰত্যাহ্বান জনাইছিল আৰু জয়লাভ কৰিছিল। কিন্তু ইয়াৰ মাজতে আদালতত এই গোচৰৰ শুনানি চলি থকা সময়ত ঘটে বিচূৰ্তি খাবলগীয়া ঘটনা। বহু লোক এনে এক অদ্ভুত মুহূৰ্তৰ সন্মুখীন হৈছিল। সংবাদ মাধ্যমৰ বাতৰি অনুসৰি, ভাৰ্চুৱেলী জকোভিচৰ গোচৰটোৰ শুনানি চলি থাকোঁকে মেলবৰ্ন আদালতৰ গোচৰৰ লাইভ ষ্ট্ৰীমিং হাইজেক কৰা হয়। জকোভিচৰ গোচৰৰ শুনানিৰ সমান্তৰালভাৱে স্ক্ৰীনত ওলাই পৰ্ন ফিল্ম ( Djokovic’s hearing was hijacked by viewers to play porn)।\nমাইক্ৰ'ছফ্ট টীম লিংকৰ জৰিয়তে মানুহে এই শুনানি প্ৰত্যক্ষ কৰি থাকোঁতে এনে ঘটনা ঘটে। ফক্স স্পৰ্টছৰ প্ৰতিবেদন অনুসৰি, লাইভ ফীড প্ৰায়ে ক্ৰেছ হৈছিল। শেষত গোচৰটোৰ শুনানিৰ বাবে এটা নতুন লিংক সৃষ্টি কৰা হৈছিল। অৱশ্যে, নতুন লিংকটোৰ বিষয়ে আপডেট দিয়াৰ পিছতো কিছুমান ব্যৱহাৰকাৰীয়ে শুনানিৰ বাবে দিয়া পূৰ্বৱৰ্তী লিংকটো খোলে।\nFirst published: January 11, 2022, 14:41 IST\nAustraliaCourtNovak DjokovicPorn Video\nToday's Horoscopes: ধন লাভ, প্ৰেম, যাত্ৰা আদিক লৈ কি কয় দিনটোৰ ৰাশিফলে? চাওক ২১ জানুৱাৰীৰ ৰাশিফল\nজানুৱাৰীটো এক বিশেষ মাহ- কিয়নো অধিক শিহৰণ আৰু উত্তেজনাৰ সৈতে উভতি আহিছে BYJUSYoungGenius2\nCovid-19 in Assam: ৰাজ্যত আজি Corona Virusত আক্ৰান্ত ৭৯২৯জন, ১২ জনে হেৰুৱালে প্ৰাণ ...\nগুৱাহাটী বিশ্ববিদ্যালয়ৰ PG আৰু Intregrated M.Comৰ ODD ছিমেষ্টাৰৰ পৰীক্ষা স্থগিত\nAstrology: আপুনি পুৱা সাৰ পোৱাৰ পিছত এইবোৰ কাম নকৰিব ! এই কাম কৰিলে সমগ্ৰ দিনটো যথেষ্ট ধন ব্যয় হ'ব ...


প্ৰত্যাশা: June 2011\nইউনিক'ডত অসমীয়া লিপিৰ স্থান\nPosted by Anjal at 11:10 PM No comments:\nLabels: Assamese Unicode\nপূবেৰুণ : অসমীয়া ইউনিক'ড কী-ব'ৰ্ড\nদৈনিক জনমভূমিৰ 20 জুন 2011 তাৰিখে প্ৰকাশিত লেখা-\nPosted by Anjal at 5:49 AM 1 comment:\nবিষ্ণু ৰাভা এতিয়া কিমান ৰাতি!\n(এনাজৰী ডট্ কমৰ জুন মাহৰ সংখ্যাত প্ৰকাশিত)\nঅসমত জুন মাহটো অহাৰ লগে লগেই সকলো কলাপ্ৰেমী মানুহৰ মুখতেই এটা নাম শুনা যায়৷ অৱশ্যে নাম নুশুনা ব্যক্তি বা উচ্চ শিক্ষিত মানুহৰ সংখ্যা যে কম নহ’ব এনে নহয়৷ সেই নামটোৱেই হ’ল কলাগুৰু বিষ্ণুপ্ৰসাদ ৰাভা৷ অসমীয়া ভাষা-সাহিত্য, কলা-সংস্কৃতি, গীত-নৃত্য, অভিনয় সকলো ক্ষেত্ৰতে বিষ্ণু ৰাভাৰ অৱদান অনস্বীকাৰ্য৷ তেওঁ জাতি-ভেদ, উচ্চ-নীচ ভেদে এখন বৃহত্তৰ অসমীয়া সমাজ প্ৰতিষ্ঠাৰ বাবে গোটেই জীৱন অক্লান্ত পৰিশ্ৰম কৰিছিল৷ তেওঁ ইয়াৰ বাবে যি বিপ্লৱৰ পোষকতা কৰিছিল সেই আদৰ্শৰ আজি সঠিক মূল্যায়ন হৈছে বুলি ক’ব নোৱাৰি৷ বৰ্তমান সময়ত অনুষ্ঠিত কৰি অহা “ৰাভা দিৱস” সমূহলৈ লক্ষ্য কৰিলে দেখা যায় যে কেৱল মাত্ৰ কেইটামান গীত-নৃত্যৰ প্ৰতিযোগিতাৰে বা বক্তৃতানুষ্ঠানৰ মাজেৰে বছৰ ধৰি পাহৰি থকা এজন ব্যক্তিক স্মৰণ কৰা হয়৷ এই অনুষ্ঠানসমূহ মূলতঃ বিষ্ণু ৰাভাৰ নামত এক চৰম প্ৰহসনতহে পৰিণত হোৱা দেখা যায়৷ য’ত বিষ্ণু ৰাভাৰ আদৰ্শ, তেওঁৰ স্বপ্ন আৰু কলা-সংস্কৃতিৰ অন্তৰালত থকা তেওঁৰ ত্যাগ কষ্ট কোনোবা ৰচনাৱলীৰ মাজতে বন্দী হৈ পৰে৷ ইয়াৰ মূলতে হ’ল বিষ্ণু ৰাভাই যিখন সমাজ প্ৰতিষ্ঠাৰ বাবে গোটেই জীৱন ত্যাগ আৰু কষ্টৰ মাজেৰে সাধাৰণ হালোৱা-হজুৱাৰ মাজত কটাইছিল সেইখন সমাজক এই বৰ্জোৱা সমাজে কোনো দিনাই সমৰ্থন কৰা নাছিল৷ সেয়ে আজি বিষ্ণু ৰাভাক কেৱল কলাৰ পূজাৰী হিচাপেই মনত ৰাখিবলৈ চেষ্টা কৰি অহা হৈছে৷ কিন্তু সেই কলাৰ অন্তৰালত থকা তেওঁৰ সপোনটোক সততে ভৰিৰে মোহাৰি পেলাবলৈ এচাম মধ্যবিত্ত সদা প্ৰস্তুত থাকে৷\nবিষ্ণু ৰাভাৰ বিপ্লৱী সত্তা জাগ্ৰত হৈ উঠিছিল ভাৰতৰ স্বাধীনতা সংগ্ৰামৰ মাজেৰেই৷ মহাত্মা গান্ধীৰ দৰে তেওঁ এখন শ্ৰেণীহীন সমাজৰেই পোষকতা কৰিছিল যদিও ভাৰতৰ স্বাধীনতা লাভৰ পিছত এচাম নেতা-মন্ত্ৰীৰ কাৰ্যকলাপে তেওঁক সন্তুষ্ট কৰিব পৰা নাছিল৷ সেয়ে তেওঁ ভাৰতৰ স্বাধীনতাৰ পিছতে উদাত্ত কণ্ঠৰে চিঞৰি উঠিছিল “ইয়ে আজাদী ঝুঠা হ্যায়” আৰু হাতত বন্দুক তুলি সাধাৰণ হালোৱা-হজুৱা কৃষক সমাজৰ মুক্তিৰ কামনাৰে এটা নতুন বিপ্লৱৰ জন্ম দিছিল৷ যিদৰে ভাৰতবৰ্ষৰ স্বাধীনতা আন্দোলনত জঁপিয়াই পৰা অনেক স্বাধীনতা সংগ্ৰামীয়ে স্বাধীনতা লাভ কৰাৰ পিছত চৰকাৰ গঠন কৰি নিজৰ ভোগ-বিলাসৰ স্বাৰ্থত গান্ধীৰ সপোনৰ ৰাম ৰাজ্যক ভৰিৰে মোহাৰি পেলাইছিল, সেইদৰে বিষ্ণু ৰাভাৰ নতুন সংগ্ৰামী আন্দোলনকো মষিমূৰ কৰিবলৈ চেষ্টা কৰিছিল৷ সাধাৰণ কৃষকৰ মাজত সোমাই থকা বিষ্ণু ৰাভাক কেইবাবাৰো অসম চৰকাৰে বন্দী কৰি কোনো বিচাৰ নোহোৱাকৈয়ে জে’লত ভৰাই ৰাখিছিল৷ আনকি ১৯৬২ চনৰ নৱেম্বৰ মাহত ভাৰতবৰ্ষত চীনৰ আক্ৰমণৰ অগ্ৰগতি লাভ কৰাৰ কথা বিয়পি পৰাৰ লগে-লগে ভাৰত ৰক্ষা আইনৰ অধীনত ১৯ নৱেম্বৰত কংগ্ৰেছ চৰকাৰে বিষ্ণু ৰাভাক বন্দী কৰি তেজপুৰ জেলত আৱদ্ধ কৰি ৰাখে আৰু পিছদিনা হাতত হেণ্ড-কাফ লগাই কঁকালত শকত জৰীৰে বান্ধি প্ৰকাশ্যভাৱে আলিয়েদি তেওঁক অন্য জেললৈ চালান দিছিল৷\nবিষ্ণু ৰাভাৰ দোষ কি আছিল? চৰকাৰৰ শোষণ-শাসন আৰু অন্যায় অত্যাচাৰৰ বিৰুদ্ধে সাধাৰণ জনগণক সজাগ কৰি দিয়াই আছিল তেওঁৰ অপৰাধ৷ সেয়ে সাধাৰণ হালোৱা-হজুৱা কৃষক শ্ৰেণীৰ বুকুৰ মাজতে সোমাই থকা বিষ্ণু ৰাভাক চৰকাৰে বিচাৰি উলিয়াব নোৱাৰি তেওঁক জীৱন্তে বা মৃত ধৰিব পৰাজনলৈ দহ হাজাৰ টকাৰ পুৰষ্কাৰ ঘোষণা কৰিছিল৷ কিন্তু তেওঁ সেই দহ হাজাৰ টকীয়া পুৰষ্কাৰৰ বিপদ বুকুত বান্ধিও গাঁৱৰ বুকুৰ পৰা অসমীয়া সোণসেৰীয়া সংস্কৃতিৰ গীত-মাত বুটলি আনিছিল৷ প্ৰকৃত কলাৰ সৃষ্টিৰে অসমীয়া সংস্কৃতিক জীয়াই ৰাখিবলৈ চেষ্টা কৰিছিল৷ বিষ্ণু ৰাভাই মূলতঃ মহাত্মা গান্ধীৰ সপোনৰ পঞ্চায়তি ৰাজৰেই কামনা কৰিছিল৷ তেওঁ আশা কৰিছিল যিদিনা সমাজত পঞ্চায়তৰ বিকাশ হ’ব, সকলো মানুহে সম অধিকাৰৰ মাজেৰে জীয়াই থাকিব সেইদিনাই ভাৰতে প্ৰকৃত স্বাধীনতা লাভ কৰিব৷ তেওঁ আছিল প্ৰকৃততে এজন দেশ প্ৰেমিক আৰু সমাজ সেৱক৷ পিতৃ পদত্ত আঢ়ৈ হেজাৰ বিঘা মাটি সাধাৰণ কৃষকৰ মাজত বিলাই দি, বৃটিছ চৰকাৰে দিয়া ডি-এছ-পি চাকৰিও পৰিত্যাগ কৰি বিষ্ণু ৰাভাই সেয়ে সাধাৰণ মানুহৰ মাজতেই জীয়াই থাকি কৃষক সমাজৰ বাবেই জীৱন আত্মনিয়োগ কৰিছিল৷\nআজি বিষ্ণু ৰাভাৰ নামেৰে “ৰাভা দিৱস” উদযাপন কৰোঁতে এই সকলোবোৰ কথা ক’ৰবাত এলাগি হৈ পৰে৷ লাখ লাখ টকা খৰছ কৰি পঞ্চায়ত বা বিধান সভাৰ দলীয় টিকট কিনি নিজকে ধোঁৱা-তুলসীৰ পাত সজায় শাসন গাদিলৈ অহা জননেতাসকলে বিষ্ণু ৰাভাৰ সেই দহ হাজাৰ টকীয়া মূৰত মাল্যদান কৰি বক্তৃতা দিয়ে৷ তেওঁৰ নৃত্য-গীতৰ প্ৰশংসাৰে, কবিতা আবৃত্তিৰে মানুহক আমোদ দিয়ে৷ কিন্তু সততে ৰাভাৰ সেই আদৰ্শ আৰু স্বপ্নৰ পৰা আঁতৰি থাকে৷ আজিৰ বাস্তৱ সমাজখন যেন বিষ্ণু ৰাভাৰ স্বপ্নৰ পৰা বহু পৃথক৷ সেয়া পঞ্চায়তীৰাজেই হওক বা বিধান সভাই হওক৷ বিধান সভাৰ ক্ষেত্ৰটো বিষ্ণু ৰাভাৰ মত আছিল “প্ৰকৃত ৰাইজৰ কামত অহা ৰাইজৰ দৰবাৰ” প্ৰতিষ্ঠা কৰা৷ ৰাইজৰ কামত নহা অপ্ৰয়োজনীয় বাদ-বিবাদবোৰ আৰু ৰাইজৰ অৰ্থৰ অপচয়বোৰ তেওঁ আঁতৰ কৰিব বিচাৰিছিল৷ কিন্তু অসমৰ ৰাজনৈতিক নেতাসকলে ৰাভাই যি দুটা দিশক অধিক অগ্ৰাধিকাৰ দিছিল তাকেই উপেক্ষা কৰি তেওঁক অপমান কৰিবলৈ কুণ্ঠাবোধ নকৰিলে৷ সুৰৰ পূজাৰী হৈ আজি বিষ্ণু ৰাভা সকলোৰে প্ৰাণত জীয়াই আছে আৰু অসমীয়া জাতি থাকে মানে জীয়াই থাকিব কিন্তু সেয়াই বিষ্ণু ৰাভাই পাব লগা প্ৰকৃত স্বীকৃতি বুলি একেষাৰে ক’ব নোৱাৰি৷\nউপসংহাৰ :বিষ্ণু ৰাভা এতিয়া কিমান ৰাতি!\nতুমি সাৰে আছা\nসাৰে আছে প্ৰীতি...\nকবিৰ প্ৰশ্নটোৰ যেন এতিয়া সহজেই উত্তৰ দিব পৰা হৈছে৷ হয় “বিষ্ণু ৰাভা এতিয়া বহু ৰাতি” গোটেই জীৱন হাবিয়ে-জঙ্গলে সাধাৰণ জনজীৱনৰ মাজত উজাগৰে (সাৰে) থাকি নিস্বাৰ্থভাৱে দেশ আৰু মানুহৰ বাবে গান ৰচা বিষ্ণু ৰাভাৰ সেই উজাগৰি নিশাৰ ত্যাগ কষ্টৰ সন্মান অসমবাসীয়ে ৰক্ষা কৰিব নোৱাৰিলে৷ মাথো তেওঁৰ সেই ভালপোৱা “প্ৰীতি” সকলো জীয়াই থাকিল এটা নিৰ্দিষ্ট দিনত কোনোবা জকমকীয়া অনুষ্ঠানত বা এচাম মুখা-পিন্ধা মানুহৰ কণ্ঠত৷ সকলোৱেই যেন পাহৰি গ’ল বিষ্ণু ৰাভাৰ আদৰ্শ, ত্যাগ আৰু তেওঁৰ বৈপ্লৱিক চেতনাৰ অন্তৰালত থকা এখন শ্ৰেণীহীন, স্বাৰ্থহীন সমাজৰ স্বপ্নটো৷ এতিয়া আৰু তেওঁক প্ৰশ্ন কৰাৰ প্ৰয়োজন নাই “বিষ্ণু ৰাভা এতিয়া কিমান ৰাতি!”\nPosted by Anjal at 2:47 AM No comments:


উদক ভেটাৰখীয়া পতাৰ ফলত গঁড় হত্যা ! – NewsFile Online (Oxomiya)\nHome / Region / Assam / উদক ভেটাৰখীয়া পতাৰ ফলত গঁড় হত্যা !\nউদক ভেটাৰখীয়া পতাৰ ফলত গঁড় হত্যা !\nএকেৰাহে দুটা বছৰ গঁড় হত্যা ৰোধত সফল নগাঁৱৰ আৰক্ষী\nমঙ্গলবাৰ, জানুৱাৰী ৫, ২০২১\nনগাঁও, ৫ জানুৱাৰী : বিগত বিধানসভা নিৰ্বাচনত কংগ্ৰেছ চৰকাৰখনে ৰোধ কৰিব নোৱাৰা ধাৰাবাহিক গঁড় হত্যাক নিৰ্বাচনী ইছ্যু হিচাপে লৈছিল বৰ্তমানৰ শাসকীয় দল বিজেপিয়ে। তেতিয়া বনমন্ত্ৰীৰ দায়িত্বত থকা বৰ্তমানৰ চামগুৰিৰ বিধায়ক ৰকিবুল হুছেইনৰ কাৰ্যকালত ব্যাপক হাৰত হোৱা গঁড় হত্যাই ক্ষোভিত কৰি তুলিছিল অসমৰ ৰাইজক। চোৰাং চিকাৰীয়ে নিৰ্মম ভাৱে ব্যাপক হাৰত এশিঙীয়া গঁড় হত্যা কৰি কাটি নিছিল খৰ্গ। ২০১১চনৰ পৰা ২০১৮ চনলৈকে মুঠ ৬৪টা গঁড় হত্যা কৰা হৈছিল নগাঁও জিলাৰ অধীনস্থ কাজিৰঙা ৰাষ্ট্ৰীয় উদ্যানৰ বুঢ়াপাহাৰ আৰু বাগৰি ৰেঞ্জত। ইয়াৰে প্ৰায় অৰ্ধশতাধিক গঁড় হত্যাৰ ঘটনা সংঘটিত হৈছিল প্ৰাক্তন মন্ত্ৰী ৰকিবুল হুছেইনৰ কাৰ্যকালত।\nকংগ্ৰেছ চৰকাৰকঠোৰ হাতেৰে চোৰাংচিকাৰীক দমন কৰাৰ বাবে নিৰ্দেশ দিছিল। শেহতীয়াভাৱে ৰাজ্যবাসীৰ বাবে ভাল খবৰটো হৈছে একেৰাহে দুটা বছৰ কাজিৰঙা ৰাষ্ট্ৰীয় উদ্যানৰ অন্তৰ্গত তথা নগাঁও জিলাৰ অধীনস্থ বাগৰি আৰু বুঢ়াপাহাৰ ৰেঞ্জত এটাও গঁড় হত্যা কৰিব পৰা নাই চোৰাং চিকাৰীয়ে । নগাঁও আৰক্ষী অধীক্ষক অভিজিৎ গৌৰৱ, কলিয়াবৰ মহকুমা আৰক্ষী বিষয়া মৃন্ময় দাস আৰু জখলাবন্ধা আৰক্ষী চকীৰ ভাৰপ্ৰাপ্ত বিষয়া নিপু কলিতাৰ নেতৃত্বত নগাঁও আৰক্ষীয়ে দেখুওৱা তৎপৰতাৰ বাবেই বৰ্তমান নগাঁও আৰক্ষীয়ে চোৰাং চিকাৰীৰ বিৰুদ্ধে লাভ কৰিছে বৃহৎ সফলতা।\nউল্লেখযোগ্য যে, ২০১৮চনৰে পৰা নগাঁও আৰক্ষীয়ে চোৰাংচিকাৰীৰ বিৰুদ্ধে চলাইছিল বহু সফল অভিযান। তেতিয়াৰ নগাঁৱৰ আৰক্ষী অধীক্ষক শংকৰব্ৰত ৰায়মেধি আৰু অতিৰিক্ত আৰক্ষী অধীক্ষক ৰিপুল দাসৰ নেতৃত্বত নগাঁও আৰক্ষীয়ে অভিযান চলাই জব্দ কৰিছিল বহু অত্যাধুনিক অস্ত্ৰ-শস্ত্ৰ। ৰিপুল দাসৰ নেতৃত্বত যোৱা আৰক্ষীৰ দলে নাগালেণ্ডৰ পৰাও গ্ৰেপ্তাৰ কৰিছিল কাজিৰঙাত গঁড় হত্যাৰ বাবে অহা মণিপুৰৰ কেইবাজনো দুধৰ্ষ চিকাৰীক। জখলাবন্ধা আৰক্ষী থানাৰ প্ৰাক্তন ভাৰপ্ৰাপ্ত বিষয়া দেবেন বৰাইয়ো অভিযান চলাই বহু চোৰাং চিকাৰীক গ্ৰেপ্তাৰ কৰাৰ লগতে কেইবাজনো চোৰাংচিকাৰীক সমুখ-সমৰত গুলীয়াই হত্যা কৰিছিল।\nইয়াৰ পিছত জখলাবন্ধা আৰক্ষী থানাৰ দায়িত্ব লোৱা নিপু কলিতায়ো কেইবাজনো চোৰাং চিকাৰীক গ্ৰেপ্তাৰ কৰিছিল। সেয়ে ২০১৯বৰ্ষত প্ৰথমবাৰৰ বাবে এটাও গঁড় হত্যা নোহোৱাকৈ পাৰ হৈছিল। সেই সময়তো কলিয়াবৰৰ মহকুমা আৰক্ষী বিষয়াৰ দায়িত্বত আছিল মৃন্ময় দাস। মৃন্ময় দাস আৰু নিপু কলিতাৰ দৰে আৰক্ষী বিষয়াই নিষ্ঠাৰে দায়িত্ব পালন কৰাৰ বাবেই নগাঁও আৰক্ষীয়ে এই সফলতা অৰ্জন কৰা বুলিও সংবাদ মাধ্যমৰ সন্মুখত প্ৰকাশ কৰে নগাঁৱৰ আৰক্ষী অধীক্ষক অভিজিৎ গৌৰৱে।\nবৰ্তমানৰ চৰকাৰখনে দায়িত্ব গ্ৰহণ কৰিয়েই কাজিৰঙাৰ বান্দৰডুবি আৰু দেওচাৰচুঙত চলোৱা উচ্ছেদ অভিযানৰ পিছতে আশ্বৰ্যজনকভাৱে হ্ৰাস পাইছিল গঁড় হত্যা। কাৰণ এই দুখন গাঁৱত সন্দেহযুক্ত নাগৰিকে চোৰাংচিকাৰীক আশ্ৰয় প্ৰদান কৰাৰ অভিযোগ বহু দিনৰে পৰা আছিল। অবৈধভাৱে কাজিৰঙাৰ ভূমি বেদখল কৰা এই দুখন গাঁৱৰ সন্দেহযুক্ত নাগৰিকক উচ্ছেদ কৰাৰ পিচতে চোৰাং চিকাৰী আশ্ৰয়হীন হৈছিল। ফলশ্ৰুতিত কাজিৰঙাৰ এশিঙীয়া গঁড় হত্যা সন্তোষজনক ভাৱে হ্ৰাস পাইছে ।